This topic has 55 replies, 13 voices, and was last updated 1 year, 6 months ago by J.Lynx.\nMarch 12, 2017 at 8:33 am #254263\nReview για το παιχνίδι\nΏρα 2.15 πμ στο mumble\n– Πάμε να βάλουμε κάνα 10λεπτο αυτό το steep πριν την πέσουμε?\n– Γιατί όχι, πλάκα θα' χει\nΏρα 5.30 πμ\n– Ok, τη Δευτέρα το αγοράζω. Τι τρελογκοτούμπα είναι αυτή.\nMarch 12, 2017 at 9:58 am #469528\nΡε τι να Λέμε μέχρι και αγγελάκια στο χιόνι κάνεις τι άλλο πια? :worshippy:\nMarch 12, 2017 at 10:06 am #469529\nΤσιμπάς κι εσύ?\nMarch 12, 2017 at 10:16 am #469530\nΕγώ πάντως έχω τσιμπήσει με το steep εδώ και καιρό, αλλά κάνω τον Κινέζο και δεν το πλησιάζω για να μην μπλέξω και καώ… Να φύγει και τίποτα από το backlog….\nΊδια τακτική βέβαια ακολουθούσα στο ροκελι και στο ντιβίζιο. postpone the inevitable….\nMarch 12, 2017 at 10:33 am #469531\nΉμουν σ' αυτούς που νύσταζαν! Μιλάμε για τίτλο που δεν με ενδιέφερε κα-θό-λου! Μόλις τώρα διάβασα και το ριβιού! Και να μην σας ψήνει, κατεβάστε το τώρα που χει φρι γουίκεντ και απολαύστε υπεύθυνα! Η αγαπημένη όλων μας ούμπι έχει παραδώσει άλλη μια γκοτιά! :deal: Το τριαντάρι που χει είναι λίγο υπερβολικό αλλά όταν πέσει η τιμή του είναι σίγουρη αγορά!\nMarch 12, 2017 at 10:50 am #469532\n-Διορθωσε προβληματακια και εμπλουτισε με καλο υλικο το Division.\n-Εβγαλε το Steep, που κακα τα ψεματα ηταν ενας τιτλος με πολλα ρισκα κι ομως τα πηγε πολυ καλα.\n-Εβγαλε και το επος.\nΤι να λεμε. Τουλαχιστον σε οτι εχει να κανει με ragequit.gr της δωσαμε-δινουμε πολυ αγαπη αγκαλιτσες και φιλακια.\nMarch 12, 2017 at 11:02 am #469533\nΣυμπληρώνω το post του Tsok\n-Η τελευταία οικονομική μελέτη αναφέρει χαρακτηριστικά “Steep: slightly higher-than-expected performance”. Είχαν και ρεαλιστικές απαιτήσεις ως προς αυτό ενώ ήδη δόθηκε free content\n-Rainbow Six Siege, εκπληκτική υποστήριξη + οικονομικό μοντέλο\n-For Honor, Νέο ΙP\n-Watch_dogs 2 καμιά σχέση με το 1ο, πολύ καλύτερο.\nΤραίνο πάει η Ubi σε τόσο μεγάλες παραγωγές ενώ κρατάει το Assassin's Creed στον πάγο :drinks:\nMarch 12, 2017 at 11:28 am #469534\nΠες τα όλα:\n1) Εκανε διάλειμμα απ' τα assassin's creed :mosh:\n2) Τολμάει ως publisher σε ιδιαίτερους τιτλους (valiant hearts, child of light)\n3) Τολμησε με το Might & Magic X: Legacy. Κρίμα που δεν της βγήκε για να δουμε και συνεχεια.\n4) Κάνει closed alpha, closed beta, open beta για τα επερχόμενα παιχνίδια της. Κανείς δεν μπορεί να ισχυριστεί οτι τον κοροιδεψε και του πούλησε άλλο από αυτό που επαιζε στις beta.\n5) Παρέδωσε το steep, αλλον ένα ιδιαίτερο τίτλο. Τόλμησε σε ενα είδος ξεχασμένο εντελώς.\n6) Παραδίδει συνεχομενα πολυ καλά παιχνίδια (R6: Siege, The Division, For Honor, Wildlands, Watch Dogs 2)\n7) Πέραν των οποιων θεμάτων έχουν τα υποστηρίζει συνεχώς.\nΣε ενημερώνει παντα για οποιοδήποτε επερχόμενο patch ή update. Οι μονοι αλλοι που το κανουν σε τετοιο βαθμό ειναι οι της starbreeze με το payday 2 και το dead by daylight. Αντε και η psyonix κανα δυο αλλοι.\n9) Εχει βελτιώσει σε εξαιρετικό βαθμό το uplay και εκτος των αλλων σου δινει και upoints παιζοντας παιχνίδια, τα οποια μεταφράζονται βασικά σε εκπτωση απο το online store της . Κατι σαν achievements με αντίκτυπο.\nΈχει κανει τις μαλακιες της ως εταιρεια και εχει πει και χοντραδες επισης παλιοτερα. Αυτο δε σημαίνει ομως πως δεν μπορεί να αντιστρέψει τα πράγματα οταν δείχνει οτι πραγματικά προσπαθεί.\nΑλλο ενα promo weekend εφτασε στο τέλος του. :deal:\nMarch 12, 2017 at 11:33 am #469535\nMarch 12, 2017 at 11:37 am #469536\nΕνταξει αναφερομουν στα multiplayer που παιζει η κοινοτητα. Ξεχασα φυσικα το For Honor που ειδα μερικους να παιζουν. Το Siege εχει κοινο απο rq?\nIrenicus στο 8 να προσθεσω… P S Y O N I X\nMarch 12, 2017 at 11:57 am #469537\nIt's been a while, όμως. Έχουμε κανένα νέο για κάτι αντίστοιχο στο μεσοπρόθεσμο μέλλον;\nΤο οποίο ήταν και ο λόγος που λύγισα και έβαλα Uplay. Ήμουν το ίδιο ενάντιος με τον Alastor, αλλά απλά δεν γινόταν να μην ξαναεπισκεφτώ το Sorpingal. Btw ρε παιδιά, έχουμε κάνα link που να λέει πως το MnM X: Legacy θεωρείται εμπορική αποτυχία; Εγώ θυμάμαι κάποιο Ubi report να λέει πως ξεπέρασε τις προσδοκίες, τώρα γιατί τα σπάσανε με Limbic δεν ξέρω.\nOk, με πείσατε, downloading και ας άργησα, θα προλάβω 2-3 ωρίτσες. Multi έχει δαύτο;\nMarch 12, 2017 at 12:01 pm #469539\nΦυσικά! Βρίσκεσαι με τους φίλους σου στις πλαγιές και κάνεις κόντρες ή απλά βόλτες!!!\nMarch 12, 2017 at 12:12 pm #469538\nTsok, το λαθος διορθωθηκε.\nG0O, δεν ξέρω, αλλά αν της δωθει η ευκαιρία θα το ξανατολμησει, γιατι όχι αλλωστε. Όσο, για το M&M εδω ειχα διαβάσει οτι τα' σπασε με τους devs. Οπως και να' χει κριμα για την καταληξη. Για την αλλη ερώτηση απαντησε ο αβανεζος.\nΚαι καπου εδω να ζητησω ταπεινά συγγνωμη απ' τον Cartman που δεν τον ανέφερα παραπάνω. Τρομερή παράλειψη.\nMarch 12, 2017 at 12:20 pm #469540\nΒρίσκεσαι με τους φίλους σου στις πλαγιές και κάνεις κόντρες ή απλά βόλτες!!!\nΒest review ever!\nΑυτό κάνεις βασικά μόνο. Ίσως σε κανά βαρβάτο ντηλ το χτυπήσω κι εγώ γιατί ευχαριστήθηκα τις μπέτες και γενικά την γιούμπι πρέπει να την στηρίζουμε όπου σταθούμε κι όπου βρέθουμε. Αν και βλέπω να χάνεται τελείως η σπίθα μέχρι να συμβεί αυτό. Εντυπωσιακό στην αρχή, αλλά μετά τις 3-4 φορές που το έπαιξα, άρχισα να σκέφτομαι ότι θα το βαριόμουν αρκετά γρήγορα.\nMarch 12, 2017 at 12:29 pm #469541\nΑν ανεβαζα φωτογραφιες του littlejon θα τον βλεπατε στην καρεκλα μου, να φοραει ακουστικα, να μιλαει στο mumble με αβανεζο και πεισιστρατο και να παιζει steep.\nReply To: Game of Thrones TV series – MEGA SPOILERS ahead – 26 minutes ago by ErevoS\nReply To: Ζητούνται μύστες και γκουρού να δώσουν γνώμη για, σχεδόν, καινούριο pc 32 minutes ago by elric\nReply To: Epic Store : Ηθική, Προεκτάσεις για τη Βιομηχανία, Σκληρή Γκρίνια 1 hour, 28 minutes ago by SHREDDER\nReply To: Euro Truck Simulator 2 2 hours, 14 minutes ago by Havanezos\nReply To: Δε Αγαπημένες διασκευές θρέντ 3 hours, 31 minutes ago by Παναγιώτης Μητράκης\nReply To: Nintendo Discussion Thread 7 hours, 32 minutes ago by Kara\nReply To: Silver Alert 19 hours, 21 minutes ago by tyrion395


Ερωτήσεις | Anastasiadis Dental Services\nΓιατί να προτιμήσω όψεις πορσελάνης αντί για όψεις ρητίνης;\nΠοια τα πλεονεκτήματα τοποθέτησης όψεων πορσελάνης;\nΠως οι όψεις πορσελάνης μπορούν να βελτιώσουν το χαμόγελο μας;\nΤι συμβαίνει όταν χάσουμε ένα δόντι;\nΤα εμφυτεύματα είναι για όλους;\nΠοια είναι τα πλεοντεκτήματα των εμφυτευμάτων;\nΥπάρχει τρόπος πρόληψης της περιοδοντικής νόσου;\nΤι είναι η περιοδοντίτιδα και πως θεραπεύεται;\nΘεραπεύεται με την εφαρμογή συντηρητικών και χειρουργικών τεχνικών. Αρχικά, επιδιώκεται η απομάκρυνση της φλεγμονής με αποτρύγωση και ριζική απόξεση και η εκπαίδευση του ασθενούς σε ένα νέο πρόγραμμα βελτίωσης της στοματικής του υγιεινής. Στις περιπτώσεις που, λόγω της βαρύτητας της νόσου, η συντηρητική θεραπεία δεν είναι αρκετή, το πρόβλημα επιλύεται με τη βοήθεια μιας μικρής χειρουργικής επέμβασης.\nΤι είναι η ουλίτιδα, που οφείλεται και πως θεραπεύεται;\nΘεραπεύεται με τον επαγγελματικό οδοντιατρικό καθαρισμό (αποτρύγωση).\nΠως βουρτσίζουμε τα δόντια μας και πόση ώρα διαρκεί το σωστό βούρτσισμα;\nΤι μπορεί να μας εξασφαλίσει γερά δόντια και ούλα;\nΤι είναι βρυγμός (τρίξιμο δοντιών) κι από τι προκαλείται;\nΗ θεραπεία του βρυγμού είναι συνήθως συμπτωματική, στοχεύει δηλαδή στην αντιμετώπιση των συμπτωμάτων και την προστασία των δοντιών και των προσθετικών εργασιών. Το κυρίως θεραπευτικό μέσο είναι η κατασκευή από τον οδοντίατρο ενός ειδικού νάρθηκα βρυγμού.\nΟι επιπλοκές είναι σπάνιες. Ο πόνος μετά την εμφύτευση και μόνο για μία έως δύο μέρες είναι ήπιος έως λίγο εντονότερος, ο οποίος αντιμετωπίζεται αποτελεσματικά με παυσίπονα (όσο περίπου ο πόνος της εξαγωγής). Μπορεί, επίσης, να γίνει ταυτόχρονη εξαγωγή ενός κατεστραμμένου δοντιού και μαζί εμφύτευση (υπό κάποιες προϋποθέσεις).\nΗ λευκαντική ουσία που χρησιμοποιείται είναι ήπια και επηρεάζει μόνο επιφανειακά το σμάλτο των δοντιών. Τονίζεται ότι απαιτείται διάστημα 7-14 ημερών μετά την λεύκανση για να επανέλθει το σμάλτο στην αρχική του κατάσταση, για αυτό και δίνεται έμφαση στην καλή στοματική υγιεινή και την αποφυγή καπνίσματος ή πρόσληψης τροφών με χρωστικές (καφές, τσάι, κόκκινο κρασί, παντζάρια κ.α.) σε αυτό το χρονικό διάστημα.\nΕίναι τα μαύρα σφραγίσματα πιο γερά από τα άσπρα;\nΠοιοι είναι οι παράγοντες που επηρεάζουν τον σχηματισμό τερηδόνας;\nΠώς είναι δυνατόν ένα δόντι να είναι χαλασμένο αφού δεν πονάει;\nΕίναι μία ερώτηση που συχνά δεχόμαστε στο οδοντιατρείο! Τα δόντια μας είναι φτιαγμένα από κάποιους σκληρούς ιστούς, την αδαμαντίνη και την οδοντίνη. Η αδαμαντίνη που βρίσκεται στην εξωτερική επιφάνεια του δοντιού, είναι μία από τις σκληρότερες ουσίες που παράγονται με βιολογικό τρόπο στη φύση. Μας δίνει την δυνατότητα να μασάμε τις τροφές και είναι το πιο όμορφο μέρος των δοντιών μας. Ένα βασικό χαρακτηριστικό της είναι πως δεν περιέχει κύτταρα. Αποτελείται αποκλειστικά από ανόργανα συστατικά. Η σύσταση και η δομή της αυτή είναι που της «χαρίζουν» αυτή την υψηλή σκληρότητα.\nΚαθώς όμως δεν περιέχει κύτταρα, δεν διαθέτει κάποιο «αισθητήριο σύστημα». Δεν μπορεί δηλαδή να αντιληφθεί εάν υπάρχει κάποια βλάβη ή κάποιο τραυματικό ερέθισμα. Για να μπορέσουμε να νιώσουμε ενόχληση ή ακόμα και πόνο, το ερέθισμα πρέπει να φτάσει στο βαθύτερο ιστό που είναι η οδοντίνη. Η οδοντίνη, είναι επίσης ένας σκληρός οδοντικός ιστός, ο οποίος όμως περιέχει κυτταρικές αποφυάδες, «ουρές» δηλαδή κυττάρων, οι οποίες είναι αρκετά «ευαίσθητες». Όταν φτάσει σε αυτές κάποιο θερμικό ερέθισμα (κρύο-ζεστό) ή χημικό (ζάχαρη), αντιδρούν, μεταφέρουν το «μήνυμα» στο εσωτερικό του δοντιού, στον πολφό (νεύρο) και αντιλαμβανόμαστε πόνο. Σε αυτή την περίπτωση όπως γίνεται αντιληπτό, η βλάβη έχει καταστρέψει την αδαμαντίνη και έχει προχωρήσει στην οδοντίνη.\nΕίναι προτιμότερο λοιπόν να προλαμβάνουμε τις βλάβες στο αρχικό τους στάδιο διότι έτσι απαιτούνται μικρότερες παρεμβάσεις και διατηρείται μεγαλύτερο μέρος υγιών οδοντικών ιστών.\nΜία άλλη περίπτωση είναι στο δόντι να έχει γίνει ενδοδοντική θεραπεία (απονεύρωση). Σε αυτή την περίπτωση, εάν δεν έχει κατασκευαστεί μία αποκατάσταση που προστατεύει το θεραπευμένο δόντι, είναι δυνατόν να υπάρχει μία τερηδονική βλάβη. Η βλάβη αυτή, ακόμα και εάν προχωρήσει στο εσωτερικό του δοντιού δε θα γίνει αντιληπτή από τον ασθενή, καθώς ένα ενδοδοντικά θεραπευμένο δόντι (απονευρωμένο) δεν έχει αισθητικότητα.\nΕμφράξεις από αμάλγαμα ή από ρητίνη;\nΤα υλικά που χρησιμοποιούμε για τις άμεσες αποκαταστάσεις τον δοντιών, τις εμφράξεις (σφραγίσματα) είναι το αμάλγαμα (μεταλλικό υλικό) και οι ρητίνες (λευκό υλικό). Το κάθε ένα υλικό έχει κάποια πλεονεκτήματα και κάποια μειονεκτήματα. Το σχήμα της κοιλότητας που προκύπτει μετά την παρασκευή του δοντιού (μετά το τρόχισμα), η θέση του δοντιού και η στοματική υγιεινή του ασθενούς, είναι τρία βασικά κριτήρια για την επιλογή του κατάλληλου υλικού.\nΤι είναι οι “προληπτικές καλύψεις οπών και σχισμών” (sealants);\nΤι είναι η “Στεφάνη”;\nΤι είναι “Γέφυρα”;\nΤι είναι “λεύκανση”;


Έλληνες είστε εσείς ; | mySatellite\nΑρχικήΈλληνες είστε εσείς ;\nΈλληνες είστε εσείς ;\n28 Αυγούστου, 2011 Fenrir Άρθρο & Απόψειςραγιαδες,Έλληνες είστε εσείς ;,Ελλαδα,δουλος,εξαθλίωση,κριση\n2011: Το ελληνικό έθνος δεν έχει ζήσει ποτέ μεγαλύτερη εξαθλίωση. Κι αυτό γιατί ο Έλληνας έχασε την υπερηφάνεια του, το σθένος, την αξιοπρέπεια, το ήθος, τα ιδανικά του, την ίδια την ελληνική ψυχή του. Υποτάχθηκε και έγινε ΔΟΥΛΟΣ! Επαναπαύθηκε, βολεύτηκε σε μια ψεύτικη πραγματικότητα, επειδή έτσι του έμαθαν, και προτίμησε να ζει σ’ ένα μάτριξ. Κάτι μέσα μου σπαράζει, όταν αγανακτισμένη προσπαθώ να μιλήσω και να καταδείξω την όλη κατάσταση, όμως νιώθω σαν να χτυπάω πάνω σε τοίχο. Τα λες και δε σε πιστεύουν. Σε ονομάζουν τρελή, γραφική, υπερβολική, συνωμοσιολόγα, «φευγάτη». ΜΑ ΔΕ ΒΛΕΠΕΤΕ ΤΙ ΓΙΝΕΤΑΙ;;; ΔΕΝ ΕΙΝΑΙ Η ΙΔΕΑ ΜΟΥ!\nΕΛΛΗΝΕΣ, ΞΥΠΝΗΣΤΕ!!! Για όνομα του Θεού, ανοίξτε τα μάτια σας!\nΤους φέρνεις επιχειρήματα. «Μα αυτά δε γίνονται» σου απαντούν. Τους λες πώς παραποιήθηκε η ιστορία, πώς χαλκεύτηκε βάσει συμφερόντων, τους παρουσιάζεις στοιχεία, τους εξηγείς… «Μην πιστεύεις ό,τι διαβάζεις, ό,τι γράφει ο κάθε τρελός». Κι ο «κάθε τρελός» μπορεί να έχει γράψει πράγματα προ εικοσαετίας, που τα βλέπουμε να επαληθεύονται σήμερα. Κι όμως, δε λένε κάποιοι να αφαιρέσουν τις παρωπίδες, που από τη γέννησή τους τους φόρεσαν, και προτιμούν να βαδίζουν στη σιγουριά του κοπαδιού σαν τα ζώα! Σαν τα βόδια, με το κεφάλι σκυφτό και το ζυγό να τους βαραίνει, ακολουθώντας μονάχα το δρόμο που ξέρουν.\nΘα μπορούσα κάλλιστα να πω πως είστε άξιοι της μοίρας σας, γιατί αυτό σας αξίζει πραγματικά με τις επιλογές που κάνετε – ή νομίζετε ότι κάνετε. Όμως εμείς οι υπόλοιποι τι φταίμε ρε;;; Γιατί κι εμείς άξιοι της δικής σας μοίρας είμαστε! Δε ντρέπεστε να μας παίρνετε όλους στο λαιμό σας; Υπάρχουμε ακόμα κάποιοι, που θέλουμε την ελευθερία μας, θέλουμε να ΖΗΣΟΥΜΕ, όμως εσείς με περισσό θράσος και αλαζονική αδιαφορία επιμένετε να δολοφονείτε την ελληνική μας ψυχή και το μέλλον μας. Φιμώνετε τη λογική και την ελληνική φωνή στο όνομα της βόλεψης, θυσιάζετε το αίμα τόσων ηρώων, που το έχυσαν ΓΙΑ ΕΣΑΣ, στο βωμό του ωχαδερφισμού.\nΘα ‘θελα να ‘ξερα: δε ντρέπεστε; Δεν έχετε αηδιάσει από τη μιζέρια κι από τον ίδιο σας τον εαυτό; Αντέχετε να κοιτάξετε τον εαυτό σας στον καθρέφτη και να μην τον φτύσετε; Έλληνες είστε εσείς μωρέ, που ξέρετε ότι σας εκμεταλλεύονται, κι όμως το δέχεστε; Ξέρετε μονάχα να διαμαρτύρεστε όποτε συναντήσετε μια λακκούβα στο δρόμο ή σας πετσοκόψουν ακόμα λίγο το μισθό, μα ακόμα κι έτσι το κάνετε από τον καναπέ σας, στα καφενεία ή βλέποντας ποδόσφαιρο. Αποχαυνωμένοι, το παίζετε επαναστάτες και δηλώνετε ανυπακοή με το να περάσετε το πολύ πολύ κανένα κόκκινο φανάρι. Και στο μεταξύ αφήνετε τον ξένο να βρίσκεται μες στο σπίτι σας και να σας κλέβει, αφήνετε τους κυβερνώντες να βάζουν το χέρι όλο και πιο βαθειά στην τσέπη σας, στη ζωή σας, στην ίδια σας τη σκέψη! Πού είναι η ελεύθερη σκέψη σας μωρέ; Πού χάθηκε όλο το αλλοτινό ελληνικό κλέος;\nΈλληνες είστε εσείς;;;\nΕμπρός, συνεχίστε να φωνάζετε εξαγριωμένοι για την κατάντια του έθνους απευθυνόμενοι είτε στην τηλεόραση είτε στους φίλους σας! Πάρτε το γνωστό περισπούδαστο ύφος που ξέρει να κατηγορεί μονάχα πολιτικούς, δημοσίους υπαλλήλους, μπάτσους, λαθρομετανάστες, εκπαιδευτικούς, τη χούντα, τους Γερμανούς… Ξεχάστε πως ηθελημένα είστε κομμάτι του συστήματος κι έπειτα, όταν πάλι κάποιος νεότερος σας θυμίσει πως υπάρχει πάντα χρόνος να σπάσετε τις αλυσίδες σας, σκύψτε ταπεινά το κεφάλι και πείτε πως δεν έχετε τη δύναμη να κάνετε τίποτα. Προφασιστείτε ότι είστε μόνοι, ότι όλοι οι άλλοι κοιμούνται και πως οι εχθροί της πατρίδος και του Έθνους μας είναι τόσο περισσότεροι, ώστε ΔΕ ΜΠΟΡΟΥΜΕ να βγούμε από τη σκλαβιά. Ακολουθείστε, γιατί έτσι πρέπει, γιατί δεν υπάρχει άλλος δρόμος… Τιποτένιοι, ελεεινοί, πρόβατα χωρίς κρίση και βούληση.\nΕίστε Έλληνες μωρέ εσείς;;; Αν σκέφτονταν έτσι το ’21, σήμερα θα μιλούσαμε τούρκικα και θα προσκυνούσαμε τον Αλλάχ. Στο Μαραθώνα οι Αθηναίοι δε θα έκαναν καν τον κόπο να εμφανιστούν, θα έμεναν στην Αθήνα και θα έπιναν φραπέ στην Εκκλησία του Δήμου. Στις Θερμοπύλες ο Λεωνίδας θα καλωσόριζε τον Ξέρξη και θα του έδειχνε τον πιο σύντομο δρόμο για τη Σπάρτη. Ο Μεταξάς θα έλεγε «Μα βεβαίως αγαπητέ μου, ΝΑΙ» και θα ανοίγαμε δρόμους μέχρι το τελευταίο κατσικοχώρι για να περάσουν οι στρατιές του Μουσολίνι κι έπειτα του Χίτλερ. Σήμερα, όμως, έτσι σκέφτεστε πολλοί και το ξέρετε! «Είναι περισσότεροι, έχουν όπλα, έχουν τεχνολογία. Τι μπορούμε εμείς, μια χούφτα άνθρωποι, να κάνουμε;» Ξαναρωτάω λοιπόν: είστε Έλληνες εσείς;;; Γιατί ο Έλληνας ΠΟΤΕ δε «μάσησε» στην αριθμητική ή τεχνολογική υπεροχή του αντιπάλου!\n«Ού πόσοι, αλλά πού»!\nΠότε φοβήθηκε μωρέ ο Έλληνας το θάνατο; Πότε προτίμησε τη βόλεψη και την ασφάλεια από την ΕΛΕΥΘΕΡΙΑ;\nΔεν είστε Έλληνες εσείς… ΡΑΓΙΑΔΕΣ ΕΙΣΤΕ!\n← Στη Φάρμα των Ζώων…\nΞΕΤΥΛΙΓΕΤΑΙ ΤΟ ΚΟΥΒΑΡΙ ΤΩΝ ΥΠΟΚΛΟΠΩΝ ΚΑΤΑ ΤΗΣ ΚΥΒΕΡΝΗΣΗΣ ΚΑΡΑΜΑΝΛΗ….Η έρευνα δείχνει την αμερικανική πρεσβεία →


Γράφει ο δρ İlhan Uzgel (Ιλχάν Ουζγκιέλ). Μετάφραση: Σάββας Καλεντερίδης\n29/09/2020 - 6:24μμ\n(Φωτ.: Γραφείο Τύπου Προεδρίας της Δημοκρατίας της Τουρκίας)\nΗ κρίση που άρχισε να εξασθενεί στην Ανατολική Μεσόγειο μετά την υποχώρηση της Τουρκίας απασχόλησε επί μακρόν την εξωτερική πολιτική αλλά και την κοινή γνώμη της χώρας.\nΣε προηγούμενα άρθρα τόνιζα ότι η στρατιωτικοποίηση της εξωτερικής πολιτικής –με αποκορύφωμα την ιδέα της «Γαλάζιας πατρίδας» που υιοθετήθηκε από την κυβέρνηση του ΑΚΡ–, με την ενεργό δράση στην Ανατολική Μεσόγειο, την πολιτική της νέας συμμαχίας ισλαμιστών-εθνικιστών-ευρασιατιστών και με γλώσσα στην οποία κυριαρχούν τα θέματα της εθνικής ασφάλειας, προκάλεσαν μια αλλαγή στην περιοχή. Όλοι γνωρίζουν ότι αυτό έχει πολλά οφέλη για τη κυβέρνηση του AKP στο εσωτερικό.\nΣε αυτό το άρθρο θα αναλύσω τα δύο δόγματα που επικράτησαν στην εξωτερική πολιτική από τις κυβερνήσεις του AKP. Το πρώτο από αυτά ήταν το δόγμα των μηδενικών προβλημάτων με τις γειτονικές χώρες (το οποίο κατέρρευσε).\nΤο δεύτερο, που ισχύει σήμερα, το δόγμα της «Γαλάζιας πατρίδας», το οποίο πρόκειται να έχει την ίδια μοίρα με το πρώτο.\nΜια σύντομη υπενθύμιση\nΤο δόγμα των μηδενικών προβλημάτων με τις γειτονικές χώρες προέκυψε από το AKP –όμως πρέπει να σημειώσουμε ότι δεν ήταν ειλικρινές. Το κύριο πρόβλημά ήταν ότι δεν αποσκοπούσε στη λύση των ανοιχτών ζητημάτων με τις γειτονικές χώρες.\nΑντιθέτως, πρώτον, μέσω της εξωτερικής πολιτικής στόχευε να διευθετήσει λογαριασμούς του ΑΚΡ με τον Κεμαλισμό. Το δόγμα αυτό υπονοούσε ότι το ίδιο το σχέδιο της μοντερνιστικής Δημοκρατίας παρήγαγε προβλήματα.\nΔεύτερον, στόχος του ΑΚΡ ήταν να αναπτύξει έναν φιλελεύθερο λόγο ήπιας ισχύος για να εδραιώσει την επιρροή του στην περιοχή (πρώην οθωμανικά εδάφη). Όλο αυτό ήταν μια πρωτοβουλία δημόσιας διπλωματίας.\nΜε την εκδήλωση της Αραβικής Άνοιξης η κυβέρνηση του ΑΚΡ, προσπαθώντας να κάνει κάτι μεγαλύτερο από το μέγεθος και τις δυνατότητές της, προσπάθησε να εφαρμόσει αυτό το δόγμα πιο ανοιχτά, για να οδηγηθεί σε μια μεγάλη κατάρρευση.\nΗ κατάρρευση ήταν τέτοια που πλέον δεν υπάρχει κανένας που να υπερασπίζεται τη συγκεκριμένη πολιτική, ούτε η κυβέρνηση, ούτε ο Αχμέτ Νταβούτογλου που την υλοποίησαν. Κανείς δεν αναλαμβάνει την ευθύνη για τις αρνητικές συνέπειες που δημιουργεί αυτή η πολιτική, οι οποίες εξακολουθούν να παραμένουν άλυτες.\nΤι είναι η «Γαλάζια πατρίδα»\nΤο δόγμα της Γαλάζιας Πατρίδας εμφανίστηκε το 2019 από την κυβέρνηση του ΑΚΡ. Υποστηρίζει ότι η Τουρκία πρέπει να αποκτήσει υπεροχή στην περιοχή με βάση τον έλεγχο των θαλασσών – πρόκειται για δόγμα που απαιτούσε μια πολιτική που στηριζόταν κυρίως στην επίκληση της ισχύος.\nΗ «Γαλάζια πατρίδα» πήρε σάρκα και οστά με τη συγκρότηση μιας νέας συμμαχίας στο εσωτερικό και με την επίδειξη εξωστρέφειας στον περίγυρο, ενισχύοντας τα εθνικιστικά αισθήματα του κόσμου και απασχολώντας επί μήνες την κοινή γνώμη.\nΌμως, αντί να προσφέρει μια ολοκληρωμένη στρατηγική ασφάλειας και εξωτερικής πολιτικής, υποστηρίζει μια στενή πολιτική που προτείνει την προστασία των θαλάσσιων ζωνών μέσω του Πολεμικού Ναυτικού, εάν είναι απαραίτητο.\nΟι υπερασπιστές υποστηρίζουν μια Τουρκία που θα είναι κάθετα αντίθετη με τη Δύση. Στηρίζονται δε στην παραδοχή ότι η Δύση θέλει να πλήξει τη χώρα αφενός παρέχοντας υποστήριξη στην Ελλάδα και την Κύπρο στην Ανατολική Μεσόγειο, και αφετέρου θέλοντας να ιδρύσει και ένα κουρδικό κράτος στη Συρία.\nΕνάντια σε αυτές τις [ΣτΜ: υποτιθέμενες] πολιτικές της Δύσης, το δόγμα υπερασπίζεται ότι δεν πρέπει να χρησιμοποιηθεί διπλωματία, αλλά στρατιωτική δύναμη. Υπάρχει επίσης η άποψη ότι εάν οι θαλάσσιες δικαιοδοσίες είναι μέρος της (γαλάζιας) πατρίδας, τότε δεν υπάρχει τίποτα που θα πρέπει να συζητηθεί στο τραπέζι.\nΕπιπλέον, προβάλλεται το επιχείρημα –και εγείρεται η ανησυχία– ότι όσα έχουν κερδηθεί στο πεδίο [ΣτΜ: δηλαδή οι θαλάσσιες περιοχές της “Γαλάζιας πατρίδας” θεωρείται ότι ήδη αποτελούν κατάκτηση της Τουρκίας], υπάρχει κίνδυνος να χαθούν στο τραπέζι των διαπραγματεύσεων. Αυτή είναι μια ρητορική που γνωστή από το παρελθόν.\nΓια το λόγο αυτό, το δόγμα βλέπει το ζήτημα ως παιχνίδι μηδενικού αθροίσματος.\nΒασίζεται επίσης στην υπόθεση ότι μια υποχώρηση της Τουρκίας που ξεκινά στις θαλάσσιες περιοχές θα δημιουργήσει μια υπαρξιακή απειλή για τη χώρα που περιγράφεται ως «μια νέα συνθήκη των Σεβρών στις θάλασσες».\nΩστόσο, η διπλωματική απομόνωση της Τουρκίας στην περιοχή είναι μια διαδικασία την οποία το ΑΚΡ έχει οικοδομήσει με την πάροδο του χρόνου, και την οποία πλήρωσε ωθώντας ειδικά τις ΗΠΑ και το Ισραήλ να προσεγγίσουν την Ελλάδα και την Κύπρο. Αυτή η διαδικασία συνεχίζεται.\nΌλα αυτά είχαν ως αποτέλεσμα οι ναύαρχοι να προτείνουν στον Ερντογάν και το ΑΚΡ μια στρατηγική εξωτερικής πολιτικής που οδηγούσε την Τουρκία σε μια «έντιμη μοναξιά», την οποία ο Τούρκος πρόεδρος αποδέχτηκε και προσπάθησε να θέσει σε εφαρμογή.\nΟι αδυναμίες της «Γαλάζιας πατρίδας»\nΌπως ανέφερα προηγουμένως, το δόγμα της Γαλάζιας Πατρίδας δεν βασίζεται σε μια ολοκληρωμένη πολιτική φιλοσοφία, ούτε δίνει προσανατολισμό στην πολιτική, την κοινωνία ή την οικονομία. Βασίζεται στην υπόθεση ότι η Τουρκία είναι σε θέση να επιβάλει τις διεκδικήσεις της με την ισχύ των ναυτικών της δυνάμεων.\nΌμως, δεν λαμβάνονται υπόψη ούτε ότι σήμερα οι συνιστώσες που συνθέτουν την ισχύ της Τουρκίας είναι πιο περίπλοκες, ούτε την εξάρτηση που υπάρχει από τη Δύση, την οποία το δόγμα αντιστρατεύεται.\nΕπίσης, δεν λαμβάνεται υπόψη ότι η Τουρκία όχι μόνο δεν είναι η δύναμη που καθορίζει τους κανόνες του παιχνιδιού στην Ανατολική Μεσόγειο, αλλά ούτε η δύναμη που μπορεί να ανατρέψει το παιχνίδι που έχει στηθεί από άλλους. Αν προσπάθησε να κάνει με το στόλο της στην Ανατολική Μεσόγειο ό,τι έκανε με το στρατό στη Συρία και τη Λιβύη, τελικά δεν το πέτυχε. Γιατί οι παίκτες είναι ομάδα κρατών της Δύσης που ανήκουν στην ΕΕ και το ΝΑΤΟ.\nΗ «Γαλάζια πατρίδα», λοιπόν, βασίζεται στη χρήση του στόλου και της στρατιωτικής δύναμης σε έναν αγώνα στον οποίον η Τουρκία δεν μπορεί να χρησιμοποιήσει στρατιωτική δύναμη επειδή κι αυτή ανήκει στο δυτικό σύστημα και στο ΝΑΤΟ. Αυτό είναι ένα από τα μεγαλύτερα αδιέξοδα του δόγματος.\nΤο δεύτερο αδύνατο σημείο είναι ότι οι εκείνοι που συνέγραψαν το δόγμα –και η κυβέρνηση που το υλοποιεί– ενεργούν με διαφορετικούς ιδεολογικούς λόγους, κάτι που αποτελεί και τη διαφορά από το δόγμα των μηδενικών προβλημάτων. Άλλωστε ανάμεσα σ’ αυτούς που πρότειναν και υπερασπίζονται τη «Γαλάζια πατρίδα» υπάρχουν ομάδες εθνικιστών και ευρασιατιστών.\nΕπομένως, όσοι την προωθούν χρειάζονται άμεσα την κυβέρνηση του AKP, η οποία όμως δεν μοιράζεται πλήρως την κοσμοθεωρία τους. Σε τελική ανάλυση, η διάρκεια ζωής αυτού του δόγματος εξαρτάται από τις ανάγκες του ΑΚΡ και του Ερντογάν, στην εσωτερική και εξωτερική πολιτική σκηνή.\nΜια άλλη αδυναμία είναι ότι ενώ υπερασπίζεται έναν αντιιμπεριαλιστικό αγώνα και υιοθετεί μια ευρασιατική γραμμή, παραμένει σε πλήρη μοναξιά, αφού κανένας από τους μεγάλους παίκτες –όπως η Ρωσία και η Κίνα– δεν στηρίζουν διπλωματικά την Τουρκία στο θέμα αυτό. Ειδικά η Ρωσία προτίμησε μια βαθιά σιωπή σχετικά με τις θαλάσσιες περιοχές της Ανατολικής Μεσογείου.\nΑκόμα ένα πρόβλημα με το δόγμα είναι ότι δεν μπορούν να προβλεφθούν οι αντιδράσεις των άλλων στις κινήσεις που πρέπει να κάνει η Τουρκία.\nΤα μέσα που χρησιμοποίησε η Τουρκία ήταν οι στρατιωτικές ασκήσεις, η αποστολή ναυτικού στην περιοχή, η δέσμευση περιοχών με Navtex και η υπογραφή συμφωνίας οριοθέτησης ΑΟΖ με τη Λιβύη. Η Ελλάδα (που έχει δίπλα της τις ΗΠΑ, την ΕΕ, καθώς και τη Γαλλία, την Αίγυπτο, το Ισραήλ, ακόμα και τα ΗΑΕ) υπέγραψε συμφωνία οριοθέτησης με την Αίγυπτο και έφερε την Τουρκία σε δύσκολη θέση.\nΤην επικάλυψη θαλάσσιων περιοχών που οριοθέτησε η Τουρκία με τη Λιβύη, η Άγκυρα την αντιμετώπισε με δηλώσεις του τύπου «Η συμφωνία δεν έχει ισχύ», χωρίς να μπορεί να κάνει τίποτε άλλο. (Άλλωστε δεν θα μπορούσε να κάνει κάτι, και αυτό το ενδεχόμενο δεν είχε προβλεφθεί.)\nΗ «Γαλάζια πατρίδα» οδεύει προς έναν σιωπηλό θάνατο\nΜε την τελευταία κρίση [ΣτΜ: στην Ανατολική Μεσόγειο] αποκαλύφθηκε ότι η δυνατότητα αντίστασης της κυβέρνησης του Ερντογάν απέναντι στη Δύση ήταν πολύ χαμηλή και η αντοχή της ήταν πολύ περιορισμένη. Αυτό θα πρέπει να είναι το πιο διδακτικό μέρος της.\nΣυνειδητοποιώντας την κατάσταση, ο Ερντογάν και ο Τσαβούσογλου άρχισαν να αποσύρονται ήσυχα-ήσυχα από την περιοχή, λέγοντας από τη μία ότι «από εμάς δεν πρόκειται να υπάρξει ατύχημα, θα κάνουμε ό,τι είναι απαραίτητο για να μην υπάρξει», και από την άλλη ότι «σκίσαμε τον χάρτη της Σεβίλλης και φεύγουμε».\nΤο πρώτο σημάδι το έδειξε μετά την τηλεφωνική κλήση από τη Μέρκελ στα τέλη Ιουλίου, με τη Navtex που είδαμε να δημοσιεύεται για το Oruç Reis. Αργότερα το πλοίο, το οποίο έχει γίνει σχεδόν το σύμβολο της «Γαλάζιας πατρίδας», αγκυροβόλησε στο λιμάνι της Αττάλειας.\nΔεύτερον, Oruç Reis δεν μπόρεσε να εισέλθει στην περιοχή που οριοθετήθηκε από τη συμφωνία μεταξύ της Αιγύπτου και της Ελλάδας. Αυτό σημαίνει ότι παρόλο που δήλωσε ότι δεν αναγνωρίζει αυτήν τη συμφωνία, παρότι έστειλε και μια σχετική επιστολή στον ΟΗΕ, στην πραγματικότητα απέφυγε να εισέλθει σε αυτήν την περιοχή μιας και δεν μπορούσε να διακινδυνεύσει περαιτέρω αντίδραση από την ΕΕ. (Ακόμα και οι υπερασπιστές της «Γαλάζιας πατρίδας» αγνόησαν αυτό το σημείο και προτίμησαν να το προσπεράσουν.)\nΤο τρίτο στάδιο της σιωπηλής απομάκρυνσης από τη «Γαλάζια πατρίδα» ήρθε με την ανακοίνωση της κυβέρνησης Ερντογάν ότι ήταν έτοιμη να διαπραγματευτεί «χωρίς προϋποθέσεις».\nΕάν, όπως ισχυρίστηκαν τα κυβερνητικά μέσα ενημέρωσης, όλη αυτή η ένταση είναι μια συνειδητή στρατηγική που έγινε για να υποχρεωθεί η Ελλάδα να καθίσει στο τραπέζι των διαπραγματεύσεων, αυτό δείχνει την τραγική κατάσταση στην οποία έχει περιέλθει η εξωτερική πολιτική της Τουρκίας.\nΕάν η Τουρκία θεωρεί διπλωματική επιτυχία το να μπορεί να καθίσει στο τραπέζι των συζητήσεων με την Ελλάδα, αυτό είναι κάτι που θα πρέπει να γραφτεί στα βιβλία.\nΕάν οι ναυτιλιακές δικαιοδοσίες στην Ανατολική Μεσόγειο έρθουν στην ατζέντα των διαπραγματεύσεων με την Ελλάδα, τότε η «Γαλάζια πατρίδα» θα έχει εγκαταλειφθεί εντελώς. Όλες οι διατριβές που έγιναν πάνω σε αυτό το δόγμα θα καταρρεύσουν πλήρως.\nΟι διερευνητικές συνομιλίες με την Ελλάδα, ο συμβιβασμός με τον Μακρόν και οι ισχυρισμοί για την αγορά πυραύλων από τη Γαλλία αποτελούν σημάδια εγκατάλειψης της «Γαλάζιας πατρίδας», που οδεύει προς το τέλος, όπως οι φιλοδοξίες του AKP να δημιουργήσει μια σφαίρα επιρροής βασισμένη στη Μουσουλμανική Αδελφότητα.\nΤο άρθρο δημοσιεύθηκε στην τουρκική γλώσσα στο gazeteduvar.com.tr. Ο δρ İlhan Uzgel είναι καθηγητής Διεθνών Σχέσεων στο Πανεπιστήμιο της Άγκυρας.


Γιατρέ καλησπέρα. Είμαι 28 ετών. Για 10 μήνες έπαιρνα αντισυλληπτικά, για λόγους αντισύλληψης και μόνο. Τα σταμάτησα όμως γιατί ενώ τα άλλαξα είχα ενδιάμεση αιμόρροια σχεδόν κάθε μήνα και έντονες ημικρανίες. Τώρα τρεις μήνες είμαι χωρίς. Τον πρώτο αδιαθέτησα στις 27 μέρες, τον δεύτερο στις 24 και τώρα στις 26(βέβαια το βράδυ). Τον δεύτερο μήνα πήγα για ετήσιο έλεγχο (παρόλο που πηγαίνω και άλλες φορές το χρόνο) έκανα ενδοκολπικό υπερηχογράφημα, όλα πολύ καλά και τεστ ΠΑΠ, κατηγορία Ι. Είπα τη γιατρό ότι ανησύχησα με τις 24 μέρες κύκλο, αλλά λέει δεν είναι κάτι. Πριν τα χάπια είχα κύκλο 26-29 ημερές, και μία δύο φορές και 25. Ροή είχα μικρή και διάρκεια περιόδου 2 μέρες κανονικά και μετα 2-3 μέρες ακόμη μικρή ροή. Όλα τα χρόνια τα βράδια είναι σα να σταματάει και το πρωί φεύγει όλο μαζί με την ούρηση. Χτες αδιαθέτησα βράδυ, τη νύχτα είχα όπως πάντα λίγο, το πρωί αρκετά και μετά πάλι λίγο. Μου φάνηκε πιο μειωμένη η ροή. Είχα κάνει παλαιότερα (2 χρόνια πριν περίπου) και ορμονικές εξετάσεις γιατί με ανησούχε η μικρή ροή αλλά ήταν φυσιολογικές όλες οι τιμές και καταλήξαμε ότι είναι απλά θέμα οργανισμού. Εσάς ποια είναι η γνώμη σας είναι φυσιολογικό να έχω λίγο περίοδο? Φοβάμαι μη σταματήσει κάποια στιγμή...Αν και ποτέ δεν είχα καθυστέρηση. Θα μπορούσε να είναι ενδομητρίωση? έχει κάποια σχέση?\nΑΓΧΟΣ Κ ΠΑΛΙ ΑΓΧΟΣ\nΗ μικροδιακυμανση του κυκλου ειναι χωρις σημασια ...\nΕπίσης και οι μικροδιαφορες στην ενταση και διαρκεια .. Φοβοι του ειδους ΄΄θα μου κπιε η περιοδος απο τωρα ΄΄ ειναι καθημερινοτητα στα ιατρεία μας..\nΤο να συμβει αυτό στα 28, ισως το δει κανείς μια - δυο φορές σε...40 χρονια..\nΔεν θα σου συμβει λοιπόν, πολυ περισσοτερο, αφου στο προσφατο παρελθον οι οι ορμονικές εξετασεις σου βρεθηκαν φυσιολογικες..\nΓιατρέ μου σας ευχαριστώ πολύ. Το ίδιο καθησχυχαστική είναι και η γιατρός μου, απλά ξέρετε...όπως είπατε μας τρώει το άγχος! Η μόνη τιμή που με είχε ανησυχήσει ήταν η Ε2, που ήταν αν δεν κάνω λάθος 34, τη δεύτερη μέρα του κύκλου, αλλά για αυτήν τη μέρα είχαμε πει ότι δε μας πειράζει...Και τελικά, μέχρι και χτες είχα λίγο αίμα ακόμη. Αδιαθέτησα βράδυ Σαββάτου, μέχρι τη Δευτερά μειωνόταν η ροή και μετά σιγά σιγα είχα λίγο ακόμη (και κόκκινο αίμα, όχι καφέ). Απλά πηγαίνει λίγο λίγο. Σας ευχαριστώ και πάλι!\nΚαλησπέρα γιατρέ. Αυτό με τις μικροδιακυμάνσεις μετά τη διακοπή των αντισυλληπτικών άρχισε νομίζω να πηγαίνει καλύτερα και τους τρεις τελευταίους μήνες ο κύκλος μου ήταν 26 ημέρες, 26 ημέρες και τώρα 28 (οι δύο πρώτοι μετά τη διακοπή ήταν 27 και 24...αυτός ο μικρός κύκλος με είχε ανησυχήσει). Έχω παρατηρήσει όμως σχεδόν 2,5 χρόνια τώρα πυελικό πόνο (κοιλιά, λεκάνη) πριν και μετα την ωορρηξία (συνήθως 5 μέρες περίπου συνολικά) και 4-5 μέρες πριν την περίοδο. Το έψαξα πολλές φορές κυρίως με ενδοκολπικό υπερηχογράφημα. Με εξέταση γυναικολογική, τεστ Παπ κτλ. και όλα ήταν άψογα. Η περίοδος μου διαρκεί ουσιαστικά 2-3 μέρες και μετά για 2-3 ακόμη έχω τελειώματα και γενικά όλα τα χρόνια έχω μικρή ροή. Διάβασα ότι πυελικό άλγος (χρόνιο) έχει η ενδομητρίωση και φοβήθηκα μήπως δεν την έχουμε βρει. Και με τα αντισυλληπτικά πάλι είχα αυτόν τον πόνο πάντως. Να είναι απλώς προεμμηνορησιακό σύνδρομο (αλλά παλιά δεν το είχα....) ή πιο πιθανή είναι η ενδομητρίωση?\nΔεν εχεις ενδομητριωση...\nΟλα και κατι θα εδειχναν οι εξετασεις που εκανες..\nΣας υπερευχαριστώ για την απάντηση! Με καθυσηχάσατε...!\nΓιατρέ μου να προσθέσω και κάτι ακόμη και δεν θα ξαναενοχλήσω. Ξαναμίλησα και με τη γιατρό μου, την επισκέφθηκα για άλλο λόγο και επανέφερα το θέμα της ενδομητρίωσης και μου είπε ακριβώς το ίδιο με εσάς. Ότι δηλαδή θα είχαμε κάποια ένδειξη με τους υπερήχους κτλ. Και ότι υπάρχει μια σπάνια περίπτωση να υπάρχει και να μη φαίνεται, αλλά επειδη με παρακολουθεί χρόνια, δεν έχει τέτοια εικόνα. Αυτό που ξέχασα να προσθέσω είναι κάτι σχετικό με τη μαμά μου και επειδή η ενδομητρίωση μπορεί να είναι κληρονομικη, είπα να το αναφέρω. Στα 32 της έκανε αφαίρεση των δύο ωοθηκών λόγω 2 μεγάλων κύστεων που η μία απ ότι της είχαν πει είχε το μέγεθος πορτοκαλιού και είχε κολλήσει στο έντερο. Είχε έντονους πόνους, πυρετό και συνεχόμενη περίοδο για πολλές μέρες. Αλλά επειδή ήταν άλλα χρόνια τότε δεν γνωρίζει τι είδους κύστες ήταν. Οπότε...μόνο αν υπάρξει εικόνα κύστεων θα χρειαστεί και για μένα περαιτέρω διευρεύνηση? Εμμένουμε στην ίδια θέση? Συγνώμη που ενόχλησα και πάλι...\nΝαι, συμφωνουμε σ΄ αυτό ...Χωρις ευρηματα, ή σοβαρής μορφής συμπτωματολογία, λεμε οχι σε επεμβατικες διαγνωστικες μεθοδους.. Δεν εχεις ενδομητριωση... Στο τέλος θα βρεθει κανενας από μας και θα σου κανει μία λαπαρασκοπιση\nΛεω να κλεισουμε το θεμα ..


Στην Γουέστ Μπρομ επίσημα ο Κάρολ μέχρι το τέλος της σεζόν! : england365.gr\nENGLAND365 28.01.2022 | 18.00\nΤην 6η διαφορετική φανέλα επί αγγλικού εδάφους στην καριέρα του, προβάρει και θα φορέσει ο Άντι Κάρολ, ο οποίος υπέγραψε εξάμηνο συμβόλαιο συνεργασίας με την Γουέστ Μπρομ και ανακοινώθηκε από την διοίκηση της ομάδας!\nΈχοντας βρει τα πατήματά του ξανά στην Ρέντινγκ, ο Άντι Κάρολ έμεινε ελεύθερος πριν από μερικές ημέρες αλλά δεν δυσκολεύτηκε να βρει τον επόμενο σταθμό στην καριέρα του.\nΣυμφώνησε με την Γουέστ Μπρομ για έξι μήνες, φόρεσε την φανέλα της και ανακοινώθηκε από την διοίκηση της ομάδας, στην οποία θα αγωνιστεί για πρώτη φορά, σηματοδοτώντας και την 6η διαφορετική ομάδα της καριέρας του.\nΟ Άγγλος, πρώην επιθετικός των Νιούκαστλ και Λίβερπουλ έχει καταγράψει δύο γκολ και μία ασίστ στην τρέχουσα σεζόν της Championship σε τρία ματς και πλέον θα αγωνίζεται για… μισό χρόνο στο «Χόθορνς», θέτοντας ως στόχο την επιστροφή του συλλόγου στην Premier League!


«Ποιος νεκρός μπρος στον υποβιβασμό;» | Documento\nΔιαβάζετε: «ΠΟΙΟΣ ΝΕΚΡΟΣ ΜΠΡΟΣ ΣΤΟΝ ΥΠΟΒΙΒΑΣΜΟ;»\n«Ποιος νεκρός μπρος στον υποβιβασμό;»\nΤον Ιούλιο του 2014 ο Λευτέρης Αυγενάκης (αριστερά, σε πρώτο πλάνο) είχε συνοδεύσει τον πρόεδρο της ΠΑΕ Ολυμπιακός στο Μουσείο Νίκος Καζαντζάκης\n15.07.2019 | 07:00\nΟ Κυριάκος Μητσοτάκης επέλεξε έναν στενό συνεργάτη του, τον γραμματέα της Νέας Δημοκρατίας Λευτέρη Αυγενάκη, για το υφυπουργείο Αθλητισμού.\nΤοποθέτηση-έκπληξη με δεδομένο ότι άλλοι ήταν οι τομείς δραστηριοποίησης του Ηρακλειώτη βουλευτή και προφανώς χρίστηκε διάδοχος του Γιώργου Βασιλειάδη ύστερα από «καραμπόλες» στη σύνθεση της νέας κυβέρνησης. Ο Αυγενάκης από την πλευρά του υποστήριξε πως ήταν δική του επιλογή να ασχοληθεί με τον αθλητισμό, όμως τους επόμενους μήνες θα ξεκαθαρίσει ποιο ήταν το βασικό κριτήριο για να αναλάβει το συγκεκριμένο υφυπουργείο...\nΓύρω από το όνομα του Λ. Αυγενάκη είχε γίνει ντόρος το 2014, όταν είχε παρευρεθεί στην επίσημη παρουσίαση της παράταξης του Γιάννη Μώραλη για τον Δήμο Πειραιά, παρότι η επίσημη «γαλάζια» υποψηφιότητα στο μεγάλο λιμάνι ήταν εκείνη του Βασίλη Μιχαλολιάκου. Λέγεται πως ο Αυγενάκης έχει πολύ καλές σχέσεις με τον ιδιοκτήτη της ΠΑΕ Ολυμπιακός Βαγγέλη Μαρινάκη, ο οποίος ήταν υποψήφιος δημοτικός σύμβουλος με την παράταξη Πειραιάς Νικητής του Γ. Μώραλη. Δύο χρόνια αργότερα ο βουλευτής Ηρακλείου συνόδευσε τον Μαρινάκη όταν είχε βρεθεί στην Κρήτη για εκδήλωση του Μουσείου Νίκου Καζαντζάκη.\nΣτον μικρόκοσμο του αθλητισμού η… φωνή του Λ. Αυγενάκη είχε ακουστεί ελάχιστες φορές. Επαιζε αλλού… μπάλα, δεν ήταν το δικό του πεδίο για παρεμβάσεις και όσες φορές βγήκε μπροστά το έκανε για θέματα που αφορούσαν κυρίως τις ομάδες της Κρήτης, προκαλώντας το κοινό –πλην των συγκεκριμένων συλλόγων– αίσθημα. Για παράδειγμα είχε εκφράσει τη στήριξή του στον ΟΦΗ όταν πριν από τέσσερις μήνες υποβιβάστηκε σε πρώτο βαθμό για τη χειραγώγηση του αγώνα του με τον Αιγινιακό. «Θα κάνω τα πάντα γιατί το πάθος μου για τον ΟΦΗ είναι τέτοιο που κανείς δεν μπορεί να το αμφισβητήσει. Θα είμαι δίπλα στον ΟΦΗ, δεν είμαστε όλοι οι πολιτικοί το ίδιο και ο κόσμος ξέρει να αξιολογήσει ποιοι βοηθούν και ποιοι όχι» είχε αναφέρει για την υπόθεση ο τότε γραμματέας της ΝΔ. Αρνητική εντύπωση είχε προκαλέσει στο πανελλήνιο και ο τρόπος που υπερασπίστηκε τον Ηρόδοτο πριν και μετά την έκδοση της απόφασης για την τιμωρία του μετά τη δολοφονία του φιλάθλου του Εθνικού Κώστα Κατσούλη από οπαδούς του συλλόγου στις εξέδρες του γηπέδου της Ν. Αλικαρνασσού τον Σεπτέμβριο του ’14. Ο Αυγενάκης την ημέρα που εκδικάστηκε η υπόθεση συνόδευσε στην Πειθαρχική Επιτροπή της ΕΠΟ τον πρόεδρο του Ηρόδοτου Γιώργο Σαρόγλου και τον γενικό αρχηγό Στέλιο Σωκιανό στην προγραμματισμένη τους συνάντηση με τον πρόεδρο της ομοσπονδίας Γιώργο Σαρρή.\nΘλίψη μεν αλλά…\n«Εκφράσαμε τη θλίψη μας για το τραγικό συμβάν και ξεκαθαρίσαμε ότι είμαστε υπέρμαχοι σε κάθε προσπάθεια για την καταπολέμηση της βίας. Σεβόμαστε τα όργανα του ποδοσφαίρου, όμως ζητήσαμε να γίνουν γνωστά όλα τα γεγονότα και τα στοιχεία από το ματς Ηροδότου – Εθνικού» είχε δηλώσει στις 14/10/14 ο Λ. Αυγενάκης.\nΤη στάση του είχε καυτηριάσει τον Μάρτιο του ’18 ο πατέρας του θύματος Βασίλης Κατσούλης με δηλώσεις του στην «Εφημερίδα των Συντακτών»: «Δέκα μέρες μετά την κηδεία του Κώστα, ο Ηρόδοτος κλήθηκε σε απολογία από την ΕΠΟ καθώς επέκειτο η τιμωρία της ομάδας μετά τα όσα έγιναν στο γήπεδο. Ο βουλευτής Ηρακλείου της ΝΔ έκρινε σκόπιμο να συνοδεύσει τους παράγοντες του Ηροδότου στην Αθήνα και μάλιστα να παραβρεθεί στην απολογία τους, όπως ενημέρωσε ο ίδιος με δελτίο Τύπου τα τοπικά ΜΜΕ της περιφέρειάς του. Γιατί άραγε βρέθηκε εκεί και προς ποια κατεύθυνση πίεσε με την παρουσία του ενώ ακόμα ήταν ζεστό το σώμα του παιδιού μας;».\nΑίτημα για ανάκληση\nΟ Λ. Αυγενάκης όμως συνέχισε απτόητος και τον Ιούνιο του 2015 έφερε στη Βουλή το θέμα, προωθώντας αίτημα του Ηρόδοτου για ανάκληση της τιμωρίας αφαίρεσης 15 βαθμών. «Καταλαβαίνετε τι σημαίνει αυτό; Ενας άνθρωπος είχε δολοφονηθεί στο γήπεδο και ένας πολιτικός ζητούσε να μην τιμωρηθεί η ομάδα που ευθύνεται για τα επεισόδια. Τι μήνυμα περνούσε αυτό στον αθλητικό κόσμο και στην ελληνική κοινωνία;» αναρωτήθηκε πικραμένος ο Β. Κατσούλης.\nΗ αγωνία όμως του Αυγενάκη, όπως αναφερόταν και στην επερώτησή του, ήταν άλλη: «Η διοίκηση του Ηροδότου περιμένει την απόφαση της ΕΠΟ εδώ και περίπου έξι μήνες, χωρίς ωστόσο να γνωρίζει εάν θα αγωνιστεί στην Α1 ΕΠΣΗ»...\nΣύνοδος Κορυφής: Υπέρ της ενταξιακής προοπτικής της Βόρειας Μακεδονίας τάχθηκε ο Κυριάκος Μητσοτάκης\nΟι Ρεπόρτερ Χωρίς Σύνορα καταδικάζουν την κυβέρνηση για τον οικονομικό στραγγαλισμό του Documento\nΓιούνκερ σε Τσίπρα: Αστειότητες όσα λέει η ΝΔ για τη Συμφωνία των Πρεσπών\nΜητσοτάκης από Βρυξέλλες δίχως αναφορά σε κυρώσεις κατά Τουρκίας και ενταξιακή προοπτική της Β. Μακεδονίας\nΣύνοδος Κορυφης: Προσφυγικό και κατάπαυση του πυρός στη Συρία θα θέσει ο Μητσοτάκης


O Χριστόφορος Πέσκιας προτείνει το πιο νόστιμο και υγιεινό Avocado Smoothie |thetoc.gr\nO Χριστόφορος Πέσκιας προτείνει το πιο νόστιμο και υγιεινό Avocado Smoothie\n29 Ιουν. 18 (11:55) | upd: 29 Ιουν. 18 (15:30)\nΤο TheTOC εγκαινιάζει μια σειρά από δροσερές, καλοκαιρινές, υγιεινές και εύκολες συνταγές για κάθε ουρανίσκο από τον chef Χριστόφορο Πέσκια.\nΣυνταγές, που ετοιμάζονται καθημερινά σε όλα τα COFFEEHOUSE και το Kitchen44, το νέο "fresh and healthy business lunch" για όσους αναζητούν ένα ποιοτικό γεύμα με υγιεινές επιλογές a la carte αλλά και μαγειρευτό καθημερινό φαγητό.\nΗ ομάδα της COFFEEHOUSE και ο καταξιωμένος chef Χριστόφορος Πέσκιας δημιούργησαν τις νέες καλοκαιρινές συνταγές με βασικό συστατικό το Avocado. Μια υπερτροφή που μπορούμε να απολαμβάνουμε τόσο σε υγιεινά και δροσερά ροφήματα όσο και σε σαλάτες και σάντουιτς.\nΓια σήμερα ο σεφ μας προτείνει το Avocado Smoothie, το οποίο συνοδεύεται από ένα χορταστικό σάντουιτς avocado με κοτόπουλο και μία superfoods σαλάτα avocado που θα σας δώσει ενέργεια όλη τη ημέρα.\n80gr Αβοκάντο καθαρισμένο\nΒάζουμε στον αποχυμωτή τα παρακάτω υλικά με αυτή τη σειρά:\nΣτη συνέχεια χτυπάμε σε μπλέντερ το καθαρισμένο αβοκάντο μαζί το υγρό που έχουμε στον αποχυμωτή και 100 gr παγάκια.\nΣερβίρουμε σε γυάλινο βαζάκι.\n- Προσοχή, προσοχή: Τα Avocado πρέπει να είναι πολύ ώριμα.\n- Το σπανάκι πρέπει να μπει πρώτο στο αποχυμωτή διαφορετικά δεν θα αλεστεί σωστά.\nΔείτε αναλυτικά τη συνταγή και τα μυστικά της στο βίντεο.\nCoffeehouse TasteHabitat Facebook Page\nδειτε το βιντεο\t Eλλη Στάη - Χριστόφορος Πέσκιας: Τι... «μαγειρεύουν»;\tΑρωμα ΤαϊλανδηΣ στο TheTOC\t Ο Χρ. Πέσκιας μαγειρεύει δροσερή Thai Chicken Salad\nCoffeehouse Χριστόφορος Πέσκιας Smoothie Avocado καλοκαιρινά ροφήματα ρόφημα αβοκάντο αβοκάντο μυστικά αβοκάντο superfood αβοκάντο θρεπτικά συστατικά Coffeehouse TasteHabitat θρεπτικές και υγιεινές συνταγές σεφ Χριστόφορος Πέσκιας


vasikos metoxos: Οκτωβρίου 2007\nΣτην τηλεόραση παράτες και τελετές από το Μέγαρο Μουσικής Θεσσαλονίκης. Έτος Νίκου Καζαντζάκη. Η μνήμη όμως είναι στολίδι πολύ ενοχλητικό για όποιον τη φέρει. Τρέχει ακούσια στην απουσία της εκκλησίας και της πολιτείας από την υποδοχή του νεκρού του Νίκου Καζαντζάκη πριν ακριβώς πενήντα χρόνια. Στις 25 Οκτωβρίου 1957 πέρναγε στην αθανασία ο Μεγάλος Κρητικός. Απεβίωσε στο Φράιμπουργκ της Γερμανίας. Η σορός του έφτασε στην Αθήνα την Κυριακή 4 Νοεμβρίου οδικώς στις εννέα το βράδυ. Σε όλες τις χώρες που πέρασε η πομπή με τον Μεγάλο Νεκρό αποδόθηκαν οι δέουσες τιμές. Στην Αθήνα η Αρχιεπισκοπή αρνήθηκε να παραχωρήσει έστω μία συνοικιακή εκκλησία για να τοποθετηθεί η σορός για λαϊκό προσκύνημα. "Να τον τοποθετήσετε στο νεκροτομείο" ήταν η απάντηση του Αρχιεπισκόπου Θεόκλητου. Σε νεκροτομείο... Ο Καζαντζάκης.... Τελικά μετά από τις άοκνες προσπάθειες των φίλων του ο νεκρός τοποθετήθηκε στο νεκροστάσιο του Α νεκροταφείου. Ο εφημέριος του Α νεκροταφείου, ειδοποιημένος βεβαίως δεν εμφανίστηκε ποτέ... Η Αθήνα, η Κυβέρνηση, ο Πολιτικός Κόσμος, η Ακαδημία Αθηνών, το Πανεπιστήμιο και η Εκκλησία της Ελλάδος δεν άντεξαν ούτε νεκρό τον Καζαντζάκη. Η απρέπεια και η ύβρις σε όλο τους το μεγαλείο. Η εκδικητική κακία των ημεδαπών νάνων. Όλο το βράδυ κανένας επίσημος δεν τόλμησε να περάσει να ανάψει ένα κερί, να προσκυνήσει τον νεκρό μιας από τις μεγαλύτερες δόξες της ελληνικής λογοτεχνίας. Μόνο τρεις τέσσερις φίλοι πέρασαν να τον χαιρετίσουν.\nΤην επόμενη ημέρα Δευτέρα 5 Νοεμβρίου η σορός μεταφέρθηκε στο Ηράκλειο όπου ο λαός της Κρήτης επέβαλε γενική αργία στην πόλη, στην αγορά και στα σχολεία. Άνοιξε την μητρόπολη του αγίου Μηνά που έχει θεμελιωθεί πάνω σε ογκόλιθους από τα τείχη της Κνωσού, τοποθέτησε τον νεκρό κάτω από το βλέμμα του καβαλάρη μαχητή αγίου του, του προστάτη του Μεγάλου Κάστρου και εκήδεψε πάνδημα τον Δάσκαλο, με τη συμμετοχή και της Εκκλησίας της Κρήτης που δεν υπάγεται στην ελλαδική Εκκλησία. Ο Καζαντζάκης ετάφη στην τάπια του προμαχώνα Μαρτινέγκο, να αγναντίζει για πάντα τον Χάνδακα, το Μεγάλο Κάστρο που τον γέννησε, το κρητικό πέλαγος που λάτρεψε, απέναντι από τον Γιούχτα, το ανθρωπόμορφο ιερό βουνό των μινωιτών, της Κνωσού, τον τάφο του Κρηταγενή Δία. Όταν το φέρετρο έφτασε ψηλά στον Μαρτινέγκο και οι νεκροθάφτες ετοιμάζονταν, ο Καπετάν Μανούσακας, θεριό ολάκερο, βγαλμένος λες από τον "Καπετάν Μιχάλη" με τα στιβάνια του να στραφταλίζουν στον φθινοπωρινό κρητικό ήλιο, σπρώχνει τους νεκροθάφτες, αρπάζει την κάσα και τοποθετεί μόνος του τον νεκρό στο μνήμα φωνάζοντας δυνατά : "Τουτουσές τσ' ανθρώπους μωρέ δεν τσοι θάβουνε νεκροθάφτες....."\nαναρτήθηκε από το χρήστη vasikos metoxos @ 8:12 μ.μ. 16 σχόλια\nΑπρίλης πρόσφατου έτους στην Λευκωσία. Κοντά στην πράσινη γραμμή ο Σωφρόνης, κύπριος επιχειρηματίας και ο Βασίλης, ελλαδίτης ομότεχνος του, κουτσοπίνουν σε ταβέρνα του "ελληνικού". Ο ήλιος γέρνει σχολιάζοντας τις μωβ αποχρώσεις του πάνω από την διχοτομημένη πόλη. Ο Σωφρόνης στα σαράντα πέντε του πλέον, γεννήθηκε και μεγάλωσε στην "άλλη" πλευρά της πόλης. Δεν έχει επισκεφθεί το πατρικό του από το 1974, όταν έφυγαν αυτός και η οικογένειά του άρον-άρον, αφήνοντας πίσω τους στο σπίτι όλα τα υπάρχοντά τους. Έχει πια νυχτώσει για τα καλά, το κρασί ρέει άφθονο. Ο Βασίλης που επισκέπτεται πρώτη φορά τη Λευκωσία, ρωτά τον Σωφρόνη πόσο μακρυά είναι το σπίτι του. "Περίπου πεντακόσια βήματα από δω", απαντά και τα μάτια του θολώνουν. Ένα δάκρυ κυλά αβασάνιστα. Έχουν πιει πολύ. Ξαφνικά, ο Σωφρόνης σηκώνεται με την αποφασιστικότητα των ορκισμένων εραστών που δεν μπορούν να αποχωριστούν το ταίρι τους. "Πάμε. Απόψε θέλω να δω το σπίτι μου. Θέλω να έρθεις μαζί μου. Σήκω". Ο Βασίλης προσπαθεί να του αλλάξει γνώμη. Μάταια. Η φόρτιση είναι μεγάλη. Χωρίς να το πολυκαταλάβουν είναι μπροστά σε ένα διατηρητέο σπίτι στην κατεχόμενη Λευκωσία. Χτυπούν την πόρτα. Ένας άνδρας ανοίγει. Μελαχρινός, αδύνατος με ελαφριά γενειάδα, γύρω στα τριάντα. Ο Βασίλης προσέχει ότι το παρουσιαστικό του άνδρα δεν ταιριάζει σε ιδιοκτήτη αυτής της όμορφης αρχοντικής οικίας. Ο Σωφρόνης με τρεμάμενη φωνή που με δυσκολία συγκρατεί τον ρυθμό της, μιλώντας ελληνικά στον άγνωστο άνδρα, του εξηγεί ότι αυτός και η οικογένειά του έμεναν σ' αυτό το σπίτι μέχρι τον Ιούλιο του 1974. Ζητώντας συγνώμη για το ακατάλληλο της ώρας τον ρωτά εάν μπορούν να ανέβουν για λίγο. Ο άνδρας συναινεί μάλλον πρόθυμα.Ο Βασίλης απλά παρατηρεί χωρίς να μπορεί να επέμβει σε τίποτα. Νιώθει ανασφαλής. Η αμηχανία συνδυασμένη με έναν αδικαιολόγητο φόβο τον κυριεύουν. Ανεβαίνουν προσεκτικά την ξύλινη σκάλα. Μπαίνουν στο σαλόνι. Παλιομοδίτικα έπιπλα με ταπετσαρία χρώματος σιέλ και αρκετοί πίνακες κρεμασμένοι στον τοίχο. Ο Βασίλης από την συγκινημένη όψη του Σοφρώνη καταλαβαίνει ότι όλα αυτά τα έπιπλα και τα αντικείμενα ανήκαν στην οικογένεια του. Οι νέοι ένοικοι του σπιτιού δεν άλλαξαν τίποτα. Δεν πρόσθεσαν αλλά ούτε αφαίρεσαν το παραμικρό. Ο Βασίλης νιώθει την ατμόσφαιρα ηλεκτρισμένη από μία αλλόκοτη αύρα. Μέσα στο σαλόνι παίζουν τέσσερα μικρά παιδιά. Μία γυναίκα εμφανίζεται φορώντας μαντίλι στο κεφάλι. Τα μάτια της σπαθίζουν ανήσυχα. Ο Σωφρόνης επικεντρώνει το βλέμμα του σε δύο φωτογραφίες - πορτραίτα δύο ηλικιωμένων προσώπων στην αριστερή πλευρά του σαλονιού. Βουρκώνει. "Ο παππούς και η γιαγιά" ψιθυρίζει. Με φωνή που παραμένει με δυσκολία σταθερή, ζητά από τον άνδρα να του επιτρέψει να ανέβει στο δωμάτιο της σοφίτας. Ο άνδρας με άνεση τους συνοδεύει ευγενικά στη στενή ξύλινη σκάλα. Στη θέα του δωματίου μετά από τριάντα χρόνια ο Σοφρώνης σχεδόν καταρρέει. Γυρνώντας στον άνδρα του λέει ανάμεσα σε αναφιλητά "ξέρεις...σ' αυτό το δωμάτιο... εδώ γεννήθηκα" ο άνδρας του απαντά με ήρεμη και σταθερή φωνή "και εγώ το ίδιο....και τα παιδιά μου...". Ο Σωφρόνιος συνέρχεται, κατεβαίνει αργά την στενή ξύλινη σκάλα μπαίνει στο σαλόνι, ξεκρεμά τις φωτογραφίες του παππού και της γιαγιάς , τις αγκαλιάζει και κρατώντας τες σφιχτά, καληνυχτίζει την οικογένεια, ευχαριστώντας που τους επέτρεψαν να ανέβουν στο σπίτι τέτοια περασμένη ώρα. Κατεβαίνουν την σκάλα προς την είσοδο αργά. Ο ήχος της ξύλινης σκάλας στα βήματα των δύο επισκεπτών αποδίδει στη στιγμή μία αίσθηση μεγαλοπρέπειας. Περπατώντας προς το φυλάκιο της πράσινης γραμμής ο Σωφρόνης κρατώντας τρυφερά τις φωτογραφίες ακούει συνεχώς στα αυτιά του τα λόγια του άνδρα που θαρρείς ότι έχουν στοιχειώσει μέσα του : "και εγώ το ίδιο.....και τα παιδιά μου....".\nαναρτήθηκε από το χρήστη vasikos metoxos @ 9:41 μ.μ. 16 σχόλια\nΣας μεταφέρω έκτακτη είδηση. Μετά από γραπτό αίτημα των αμερικανικών ομοσπονδιακών υπηρεσιών και του κυβερνήτη της Καλιφόρνια Αρνολντ Σβατσενέγκερ αναχωρεί απόψε από το στρατιωτικό αεροδρόμιο της Ελευσίνας, αεροσκάφος που θα μεταφέρει την ελληνική αποστολή εμπειρογνωμόνων προκειμένου να προσφερθεί η υψηλού επιπέδου αρωγή της ελληνικής πολιτείας στο πρόβλημα της καταπολέμησης των πυρκαγιών στην Καλιφόρνια. Η αποστολή θα ασχοληθεί με την στρατηγική για την αποτροπή της καταστροφής του Λος Αντζελες, του Εσκοντίντο και του Σαν Φραντζίσκο. Επικεφαλής της αποστολής είναι ο Βύρων Πολύδωρας,ενώ συμμετέχουν επίσης ο αρχηγός του Πυροσβεστικού Σώματος κ. Κόης, ο υπαρχηγός κ. Παππάς που αντιμετώπισε προσωπικά με επιτυχία την φωτιά στην Αρχαία Ολυμπία τον προηγούμενο Αύγουστο,ο Χρήστος Ζαχόπουλος γενικός γραμματέας του Υπουργείου Πολιτισμού, ο δήμαρχος Ζαχάρως και ο Πάνος Σόμπολος. Οι πληροφορίες αναφέρουν ότι στο άκουσμα της έλευσης της ελληνικής αποστολής οι αμερικανικές πόλεις του Λος Αντζελες, του Εσκοντίντο και του Σαν Φραντζίσκο εκκενώνονται προληπτικά ενώ ο καλιφορνέζος στρατηγός άνεμος υπέβαλε την παραίτησή του.\nαναρτήθηκε από το χρήστη vasikos metoxos @ 4:21 μ.μ. 9 σχόλια\nΞενύχτησα παρακολουθώντας την εκπομπή του Νίκου Αλιάγα "γκρο πλαν" στον άλφα που είχε καλεσμένο τον Διονύση Σαββόπουλο. Τα γυρίσματα έγιναν στις 29 του Σεπτέμβρη στην Θεσσαλονίκη. Μου τη δίνει το στυλάκι του σκηνοθέτη της εκπομπής που τραβάει τρικάμερο και κάνει κοντινό στον Αλιάγα την ώρα που μιλά ο προσκεκλημένος του, τόσο πολύ, που λίγο θέλω τώρα ν' αρχίσω να τα χώνω για τον Αλιάγα και την εγωπάθεια του και να χαλάσω το ποστ, αλλά ας είναι, συγκρατούμαι. Οφείλω να ομολογήσω ότι την πήγαν πολύ καλά την εκπομπή και ήρθαν διαβασμένοι. Συγκινητική η επίσκεψη στο 5ο γυμνάσιο που φοίτησε ο Διονύσης, συγκινητικός και καίριος ο παιδικός του φίλος Μπάμπης Καλλιπολίτης. Είμαι φαν του Διονύση από πολλά χρόνια. Από το γυμνάσιο. Αγαπώ τα τραγούδια του και κυρίως τους στίχους του. Μ' αυτούς τους στίχους μεγάλωσα. Έχουν στοιχειώσει μέσα μου. Νανουρίζω συχνά την κόρη μου τα βράδια με τον "κυρ Σταύρο". Πέρυσι το καλοκαίρι σε μία πολύ μικρή συναυλία του "Πυρήνα" στην Κρήτη η κόρη μου -τεσσάρων τότε- που καθόταν πίσω από την υπαίθρια "σκηνή" άρχισε να λέει τους στίχους του "κυρ Σταύρου" μαζί με τον Διονύση. Αυτός σταμάτησε και την άφησε έκπληκτος να ολοκληρώσει την απαγγελία μαζί με τους μουσικούς. Ήταν απόλαυση. "Αυτό το παραμύθι είναι του μπαμπά μου!!!!" είπε η μικρή σαν τελείωσε....Βέβαια η σχέση πέρασε από δοκιμασία τον καιρό με τα κουρέματα, τα στρατόπεδα ,τις σημαίες και τις άλλες υπερβολές του Διονύση. Αλλά έτσι είναι. Όπως και σε μία ερωτική σχέση τα πρώτα, το δυνατό ξεκίνημα δηλαδή που γίνονται όλες οι αναφορές, στηρίζουν την πορεία. Παρότι μου στραβόκατσε και δεν το κατάπια, δεν έσπασα τα βινύλια και όταν τον άκουσα ξανά το 1992 στην Θεσσαλονίκη ήταν σαν να μην άλλαξε τίποτα. Ομολογώ ότι εάν είχα σπάσει τα βινύλια τότε θα είχα διαπράξει ακρωτηριασμό. Ο Διονύσης εκείνη την περίοδο άκουσε πολλά από τους φίλους του. Το εκμυστηρεύτηκε στην εκπομπή και ο Μπάμπης Καλλιπολίτης. Τσακώθηκαν είπε. Βρίστηκαν. Ο Διονύσης έχει ζητήσει επανειλημμένα συγνώμη για εκείνη την περίοδο από τους "δικούς του" από το κοινό του.\nΤο πρωί που ήμουν στο κέντρο της πόλης για δουλειές, συμπτωματικά αγόρασα από ένα πωλητήριο μεταχειρισμένων δίσκων στο Ναυαρίνο το μοναδικό βινύλιο του Διονύση που αρνιόμουν πεισματικά να αποκτήσω όλα αυτά τα χρόνια, "το κούρεμα". Όταν λοιπόν ανακάλυψα αργά το απόγευμα ότι υπάρχει αυτή η εκπομπή το βράδυ, αποφάσισα να την δω. Ωραία σύμπτωση σκέφτηκα. Αφού άκουσα το "κούρεμα", κανά δυό τρείς φορές πριν την εκπομπή, σκέφτηκα πόσο μπροστά ήταν ο Διονύσης με το "κωλοέλληνες":\nπου φτάνει στο γνωστό αγριορωμηό\nαπ' ότι ελληνικό στον κόσμο αυτό"\nΟ πιο επίκαιρος στίχος, γραμμένος πριν από είκοσι χρόνια από έναν από τους σπουδαιότερους νεοέλληνες ποιητές κατά τον Οδυσσέα Ελύτη....Κι ας του λέγαμε τότε τόσα, γι αυτό ακριβώς το τραγούδι. Όσο θυμάμαι τώρα τι του είχε σούρει ο συχωρεμένος ο Βασίλης Ραφαηλίδης ...\nαναρτήθηκε από το χρήστη vasikos metoxos @ 1:29 π.μ. 5 σχόλια\nΤου Στάθη από την Ελευθεροτυπία (23.10.2007)\nΤο ξεκατίνιασμα στο πασοκ δεν έχει όρια. Κάθε μέρα και καλλίτερα. Μετά τα "Ντούτσε", "Φύρερ", "ανίκανος", "άχρηστος", "πρίγκηπας" , "πορφυρογέννητος" η προβοκάτσια της ημέρας λέει ότι ο Βαγγέλης τάχθηκε υπέρ της αυτονομίας της Κρήτης σε περιοδεία του στα Χανιά!!! Από την άλλη ο Γιώργος απαντώντας στην Πάτρα σε ερώτηση για τα περιουσιακά του στοιχεία δήλωσε ότι από τον παππού του κληρονόμησε ένα ρολόι και από τον πατέρα του το όνομα! Μάλιστα. Κατά τα άλλα στις 11 Νοέμβρη οι πασόκοι θα κληθούν να εκλέξουν το καλλίτερο παπαδοδισέγγονο. Α, όλα κι όλα ο Γιώργος και ο Βαγγέλης ξεκινούν την κούρσα στα ίσα. Με όνομα βαρύ σαν ιστορία και με προπάππο παπά. Ο θεός μαζί τους. Εν τω μεταξύ οι Ταλιμπάν οπαδοί των δύο μονομάχων διαγκωνίζονται στο ποιός αρχηγός θα είναι ο αποτελεσματικότερος κανίβαλος. Ποιός θα "φάει"¨μετά την εκλογή του Νοέμβρη, τους υποστηρικτές του αντιπάλου του πιο αποτελεσματικά. Αμφότεροι υπόσχονται άμεση σφαγή στο γόνατο αυθημερόν, χωρίς να ματώσει η ποδιά του χασάπη. Περάστε κόσμε!!!\nΟι δημοσκοπήσεις δείχνουν νικητή στο πασόκ τον Γιώργο αλλά την Νέα Δημοκρατία μπορεί να την κερδίσει ο Βενιζέλος, γιατί ως φαίνεται ο Γιώργος θα έχει τις περισσότερες διαρροές προς την αριστερά!!! Δηλαδή ο Γιώργος ως σίγουρος νικητής και αδιαμφισβήτητος ηγέτης στο πασόκ, θα πληρώσει στην αριστερά όλα τα ληξιπρόθεσμα γραμμάτια τόσο του παππού του, που την οδήγησε δεμένη χειροπόδαρα μετά το Λίβανο και τη Καζέρτα, στα δεκεμβριανά και στον εμφύλιο όσο και του πατέρα του που τη λεηλάτησε συστηματικά από συνθήματα, ψήφους και στελέχη. Αμαρτίες γονέων παιδεύουσι τέκνα. Τουλάχιστον θα του μείνει το ρολόι του παππού του...\nαναρτήθηκε από το χρήστη vasikos metoxos @ 8:03 μ.μ. 4 σχόλια\nΤο 17ο Συνέδριο του ΚΚ της Κίνας ολοκληρώνει τις εργασίες του σήμερα με την εκλογή του διαδόχου του Χου Ζιντάο. Ο νέος ηγέτης θα αναλάβει το 2012. Από τον δυτικό τύπο, ηλεκτρονικό και έντυπο ενημερωθήκαμε για τις δύο αντιμαχόμενες τάσεις στο κόμμα. Η μία εναγωνίως ζητά την επιστροφή στις ρίζες του επαναστατικού μαοισμού ενώ η άλλη θαλερά απαιτεί μία δημοκρατία δυτικού τύπου. Όλα αυτά θα διαδραματιστούν όπως πάντα πίσω από την σκηνή. Για ότι συμβεί εκεί πίσω οι κινέζοι γραφειοκράτες θα φροντίσουν για να αποτρέψουν την ενημέρωση των εχθρών του σοσιαλισμού. Αυτά συμβαίνουν στη χώρα που μέχρι το τέλος του χρόνου θα έχει σκαρφαλώσει στην τρίτη θέση της παγκόσμιας οικονομικής κατάταξης, πίσω από τις ΗΠΑ και την Ιαπωνία. Στη χώρα που διαθέτει τα μεγαλύτερα συναλλαγματικά αποθέματα παγκοσμίως, αποτέλεσμα της εξαγωγικής έκρηξης και των ξένων κεφαλαίων που επενδύθηκαν τα τελευταία χρόνια. Στην πολυπληθέστερη χώρα του κόσμου, με το 46,7% του πληθυσμού να ζει με λιγότερα από δύο δολάρια την ημέρα, γεγονός που απεικονίζει τις τεράστιες οικονομικές ανισότητες μεταξύ γεωγραφικών περιοχών και ομάδων πληθυσμού. Μια χώρα τέλος με φοβερά περιβαλλοντικά προβλήματα, υψηλότατους δείκτες διαφθοράς και χιλιάδες θανατικές καταδίκες πολιτών της. Αυτή η χώρα αυτοαποκαλείται σοσιαλιστική λαική δημοκρατία και ζει κάτω από τη σκιά του σφυροδρέπανου. Ο διάδοχος του Μάο, Ντενγκ Σιαο - Πινγκ είχε προαναγγείλει τις εξελίξεις σχεδόν αμέσως με την ανάληψη των καθηκόντων του: "δεν έχει σημασία τι χρώμα έχει ο γάτος αρκεί να πιάνει ποντίκια". Για να μην αφήσει όμως και κανένα παράθυρο ανοιχτό στους γηγενείς οπουρτουνιστές και εχθρούς της επανάστασης διεκπεραίωσε την καταστολή των φοιτητικών κινητοποιήσεων στην πλατεία Τιενανμεν το 1989, έτσι για να μην ξεχνιόμαστε. Για να σταλεί ένα σαφές μήνυμα ότι περεστρόικα και γκλασνοστ δε χωρούσαν στη Κίνα. Η γενιά που διαδέχτηκε τους επαναστάτες Μάο και Ντενγκ κυβερνά σήμερα την Κίνα. Είναι η γενιά των μηχανικών γιατί οι μηχανικοί πλειοψηφούν στη σύνθεση της ηγετικής ομάδας. Οι τεχνοκράτες μηχανικοί εκτέλεσαν μεγάλα αναπτυξιακά σχέδια αγνοώντας τις κοινωνικές αντιθέσεις και το ενδεχόμενο πολιτικό κόστος. Ετοιμάζουν την ολυμπιάδα του 2008 και υπόσχονται να καταπλήξουν την παγκόσμια κοινότητα. Οι κινέζοι μηχανικοί είναι υπεύθυνοι για το κινεζικό θαύμα. Για τον σοσιαλισμό με καπιταλιστικό πρόσωπο. Για την "αλά κίνα" πιο δίκαιη εκμετάλλευση ανθρώπου από άνθρωπο. Η νέα γενιά ηγετών του ΚΚΚ - τέταρτη στη σειρά από την επανάσταση του 1949 - δεν θα κληθεί να πιάνει ποντίκια κατά τη ρήση του Ντενγκ αλλά να εκσυγχρονίσει την Κίνα και να την οδηγήσει στη νέα εποχή, κατά τα δυτικά μέσα ενημέρωσης. Μία νέα εποχή που όπως όλα δείχνουν θα αποτελέσει και το τελικό χτύπημα στην Μαοική επανάσταση. Η Δύση αγωνιά για το επάγγελμα που θα έχει ο "κινέζος Γιέλτσιν". Τι έρχεται μετά τους μηχανικούς λοιπόν?\nαναρτήθηκε από το χρήστη vasikos metoxos @ 7:04 μ.μ. 3 σχόλια\nΤελικά το πρόβλημα που αντιμετωπίζει η σοσιαλδημοκρατία στην Ευρώπη, στην Ελλάδα έχει τον δικό του, μοναδικό τρόπο ανάπτυξης. Το προφανές έλλειμμα πολιτικών και θέσεων μεταφράζεται σε ζήτημα ηγεσίας, ομάδων, συσχετισμών, κομματικών αρχείων, δηλώσεων κλπ. Το ζήτημα πολιτικής για τους εγχώριους σοσιαλδημοκράτες φαίνεται ότι επικεντρώνεται στην εκλογή της 11ης Νοέμβρη. Μέχρι τότε προφανώς η πολιτική θα συνεχίσει να απουσιάζει. Μετά βλέπουμε. Αυτός που θα κερδίσει θα κάνει παιχνίδι. Εκτός εάν υπάρχει κανείς που πιστεύει ότι αφορούν την πολιτική οι εμφαντικές δηλώσεις του Βαγγέλη για την ταπεινή καταγωγή του, τον βιομηχανικό εργάτη παππού του, σε αντιδιαστολή με την αντίστοιχη πριγκιπική του Γιώργου. Ευτυχώς ο Γιώργος δεν του απάντησε ακόμα ότι ο προπάππος του, ο παπά Ανδρέας, ήταν εφημέριος στην εκκλησία της Παντάνασσας στην Πάτρα, για να τονίσει κι αυτός τη λαϊκή καταγωγή των Παπανδρέου. Ήμαρτον! Το πασόκ έχει απομακρυνθεί από τα πλατιά λαικά στρώματα όχι μόνο γιατί ο Γιώργος είναι πρίγκηψ και ο Βαγγέλης νεομπουρζουάς αλλά γιατί το σύνολο του κομματικού μηχανισμού κατάντησε κρατικοδίαιτο, αγενές απέναντι στην εκλογική του πελατεία με σαφείς εκφάνσεις διαφθοράς. Έτσι απλά. Σας δίνω και μία αποκλειστικότητα σήμερα. Τουλάχιστον 150.000 βεβαιωμένοι πασόκοι ψηφοφόροι δεν πήγαν να ψηφίσουν. Καλό ε? Περισσότερα την επόμενη εβδομάδα με στοιχεία και αναλύσεις. Θα γίνει μεγάλη πλάκα μ' αυτό. 150.000 πολίτες που δεν μπορούν να ψηφίσουν τίποτε άλλο, δεν πάει το χέρι τους σε άλλο κόμμα δηλαδή, δεν πήγαν καν στην κάλπη. Αυτά όμως δεν τα βλέπουν στο πασόκ και ψάχνουν ακόμα να δουν τι έγινε και έχασαν. Σαράντα μέρες από τις εκλογές δεν έχουν καταλήξει ακόμα στο πολιτικό κείμενο για τα αίτια της ήττας. Θα περιμένουν τον εκλεγμένο αρχηγό να τα διαπιστώσει αυτός κατά το δοκούν. Μετά τους έφταιγε ο αυταρχισμός και ο συγκεντρωτισμός του Ανδρέα. Απλώς αποδεικνύεται ότι τα ήθελε όπως και συνεχίζει να τα τα θέλει η καμπούρα τους. Αυτό το μοντέλο έχουν στο μυαλό τους. Τον μεγάλο μακιαβελικό αρχηγό - μονάρχη που θα διαγράφει όποιον δεν τον προσκυνά επαρκώς και τολμά να αμφισβητεί την εξουσία του. Μόνο που δεν έχουν φαίνεται καλοσκεφτεί ότι η ικανότητα να διαγράφεις απαιτεί μεγαλύτερη μαγκιά από την αντίστοιχη να κυβερνάς.\nΑυτή η κατάσταση έχει προκαλέσει ένα προφανές έλλειμα "αξιωματικής" αντιπολίτευσης. Επειδή στον παραλογισμό που γενικώς επικρατεί στη χώρα η λειτουργία των θεσμών είναι διαρκής με ευθύνη μόνο των δύο πολιτικών εταίρων, την αντιπολίτευση ανέλαβε να εκτελέσει δομικώς και αυτοβούλως η λεγόμενη "λαϊκή δεξιά". Δηλαδή ο Γιάννης Μανώλης, ο Πέτρος Τατούλης, ο Θ. Γιαννόπουλος,ο Αριστοτέλης Παυλίδης ανέλαβαν να υπερασπίσουν τα εισοδήματα του λαού. Να καταδικάσουν τα διαφαινόμενα σχέδια της κυβέρνησης για το ασφαλιστικό, το πετρέλαιο θέρμανσης και την αύξηση του φπα. Ακόμα θα προασπίσουν την τιμή της πατρίδας στη μάχη για το όνομα των σκοπίων. Όχι για λόγους πολιτικούς και πατριωτικούς βεβαίως αλλά για να εκφράσουν τη δυσαρέσκειά τους που δεν έγιναν υπουργοί οι ίδιοι! Απίστευτη τρέλα. Βεβαίως οι 152 έδρες της κυβέρνησης βοηθούν τα αντάρτικα, τα μπαιράκια και τα καπετανάτα. Αυτό είναι. Δυναμική αντιπολίτευση. Όχι ότι θα τολμήσουν όλοι αυτοί να ρίξουν την κυβέρνηση. Καμία σχέση. Μόνο ντόρος να γίνεται γύρω από το όνομά τους μέχρι τον επόμενο ανασχηματισμό. Από το χορό λείπει ο Γιακουμάτος. Φαίνεται ότι το κράξιμο που έφαγε για τις μπούρδες που είπε για τον Ρεχάγκελ και την εθνική-καπή μετά την τεσσάρα από τους τούρκους τον Μάρτιο ήταν αρκετό για να του κοπεί η φόρα και να γλυτώσουμε από την ευγλωττία του για την ώρα.\nΣ' αυτό το κλίμα είναι ενταγμένη και η δήλωση-έκκληση του προέδρου της δημοκρατίας για ένα δίκαιο ασφαλιστικό σύστημα. Εμ βέβαια. Αφού προσυπέγραψε την προκήρυξη των εκλογών για "εθνικούς λόγους" κατά πλήρη παραβίαση του συντάγματος τώρα διαφοροποιείται από την κυβέρνηση για να αποφύγει ενδεχόμενο ευρύτερο προσωπικό κόστος. Έλεος.\nΤότε γιατί έγιναν εκλογές? Η κυβέρνηση βγήκε αποδυναμωμένη και το πασοκ έφτασε στο παρά πέντε να διαλυθεί. Εκ του αποτελέσματος λοιπόν οι εκλογές έγιναν για να ψηφίσει ένα εκατομμύριο κόσμος αριστερά με την αντίστοιχη αύξηση στις έδρες του κκε και του συριζα και για να μπεί το λαος στη βουλή. Δηλαδή οι δύο μονομάχοι σκοτώθηκαν να γίνουν εκλογές πριν τη λήξη της τετραετίας κόντρα σε κάθε λογική και συνταγματική δεοντολογία για να βγουν αποδυναμωμένοι και οι δύο και κυρίως ο Καραμανλής να κυβερνά με την ανοχή του λαος ως συμπολίτευση. Θα τρελαθούμε τελείως.\nΤο σκηνικό του παραλόγου το συμπληρώνει το σενάριο για νέες εκλογές με αφορμή την εκλογή προέδρου της δημοκρατίας σε δύο χρόνια. Μας προετοιμάζουν δηλαδή για ένα νέο παιχνίδι με τους θεσμούς. Αυτοί αποδεδειγμένα πλέον είναι και άχρηστοι και επικίνδυνοι, στο σύνολό τους. Δεν μπορούν ούτε να εκτιμήσουν πολιτικά την κατάσταση αλλά και ούτε να διαχειριστούν την παρατεταμένη πολιτική κρίση που τους τρώει.\nΛογικό επακόλουθο της παραπάνω ασυναρτησίας είναι ο επερχόμενος βαρύς πολιτικός και οικονομικός χειμώνας και φαίνεται έχουν πολλά ράμματα για τη γούνα μας σε όλα τα επίπεδα εσωτερικά και εξωτερικά, αδέρφια. Ετοιμαστείτε λοιπόν γιατί δύσκολα θα την βγάλουμε καθαρή με δαύτους.\nΈστω και έτσι, καλό χειμώνα συμπατριώτες. "Το χειμώνα ετούτο άμα τον πηδήξαμε για άλλα δέκα χρόνια άντε καθαρίσαμε" όπως είπε εύστοχα ο ποιητής Διονύσης.\nαναρτήθηκε από το χρήστη vasikos metoxos @ 11:37 π.μ. 5 σχόλια\nΟ τίτλος του πόστ είναι τα λόγια του υπέργηρου βοσκού της Πίνδου που συνομιλεί με δημοσιογράφο του μέγκα, σκαλίζοντας τη γκλίτσα του με το χαρακτηριστικό μικρό μαχαίρι των βοσκών. Θέμα του ρεπορτάζ η προαιώνια μετακίνηση των κοπαδιών στα χειμαδιά τις ημέρες του Αγίου Δημητρίου. Θυμάμαι τα πρώτα χρόνια στη Θεσσαλονίκη που τα κοπάδια περνούσαν μέσα από την πόλη μες τη νύχτα. Οι μουσικές των κουδουνιών ανακατεμένες με τα βελάσματα αναστάτωναν τον ύπνο της πόλης διεκδικώντας το γρήγορο πέρασμα προς τη Χαλκιδική. Δεν έχω αγροτική καταγωγή. Γεννήθηκα και μεγάλωσα στην πόλη. Εχω ζήσει όμως ατελείωτες ώρες συντροφιά με τον παραλογισμό και τη θυμοσοφία των βοσκών οδοιπορώντας στα βουνά της Πίνδου, της Μακεδονίας και της Κρήτης. Εχω αφουγκραστεί τη βαθιά ευθύνη των ανθρώπων αυτών απέναντι σ' αυτά που κληρονόμησαν από τους πατεράδες τους και που θα αφήσουν αυτοί στα παιδιά τους όταν έρθει η σειρά τους. Δεν εκθειάζω καταστάσεις. Δεν τολμώ να ποστάρω όσα ανυπόφορα υπάρχουν στις κοινότητες που περιβάλλουν τον κόσμο που αναφέρομαι. Όμως δεν είναι αυτό το ζήτημα. Δεν με αφορά. Η αναφορά μου και η ανάγκη μου γι αυτήν περιγράφουν τη σχέση αυτού του κόσμου με τη φύση, την αδιανόητη ελευθερία του, την θυμοσοφία του και την επιμονή του να υπάρχει.\n"Ζω και αμφιβάλλω μοναχός μου" άκουσα τον βοσκό να λέει σήμερα.Οι συνειρμοί αναπόφευκτοι. Θυμάμαι συχνά τον συχωρεμένο πλέον cretan runner Γιώργη Ψυχουντάκη, τον αιώνιο έφηβο των Λευκών Ορέων, να μου απαγγέλλει στο αυτοκίνητο στίχους της Οδύσσειας όπως την μετέφρασε ο ίδιος: "άρχισε μούσα να μιλείς, να βγάνεις μελωδία. Ψάλε τον άνδρα που 'ριξε την ιερή την Τροία". Με τα λίγα, ελάχιστα, γράμματα που ήξερε. Γεννημένος βοσκός. Κατάφερε με την υπομονή και την επιμονή του να μεταφράσει την Οδύσσεια πρώτα και την Ιλιάδα αργότερα στη λαλιά της Κρήτης, στη γλώσσα του Ερωτόκριτου. Δεκαέξι χρόνια δούλεψε την Οδύσσεια, δώδεκα την Ιλιάδα. Τα έργα του εκδόθηκαν από τις πανεπιστημιακές εκδόσεις Κρήτης. Βραβεύτηκε από την Ακαδημία Αθηνών. Τα απομνημονεύματά του από τον καιρό της κατοχής και της αντίστασης μεταφράστηκαν από τον Πάτρικ Λη Φέρμορ, τον καπετάν Μιχάλη της κατοχής, και έγιναν μπεστ σέλερ στη Μεγάλη Βρετανία με τον τίτλο "the cretan runner - ο κρητικός μαντατοφόρος".\nΘυμάμαι ακόμα τον βοσκό Βασίλη Ξυλούρη νύχτα στον Ψηλορείτη να απαγγέλλει τις μαντινάδες του γύρω από τη φωτιά, λίγο μακρύτερα από το Ιδαίο Αντρο, τον τόπο γέννησης του Δία, τη Βηθλεέμ του αρχαίου κόσμου. Δίπλα ο Ψαραντώνης να μεταμορφώνει τους στίχους του Βασίλη σε τραγούδι. "Ο Δίας ήτανε βοσκός στο ανωγειανό αόρι". Ο μεταφυσικός ήχος της λύρας του Ψαραντώνη δεμένος με το μεγαλείο της ρίμας του Βασίλη. Η αιώνια πέτρα του Ψηλορείτη να ζωντανεύει στο άκουσμα της λύρας, κάτω από τον έναστρο ουρανό.\nΗ σκέψη τρέχει αβίαστα στον ανωγειανό βοσκό Μανώλη Φασουλά που έδειξε στον καθηγητή αρχαιολογίας Γιάννη Σακελλαράκη, τη θέση που έβοσκε τα ζώα του και έβρισκε ίχνη μινωικών αρχαιοτήτων, έναν άγνωστο στις πηγές ορεινό μινωικό οικισμό, στη Ζώμινθο στα 1250 μέτρα υψόμετρο, στον Ψηλορείτη. Τη μεγαλύτερη ανακάλυψη μίας αρχαιολογικής ζωής για τον Γιάννη Σακελλαράκη. Μία ανασκαφή - τομή στη μινωική αρχαιολογία που προκαλεί πλήρη ανατροπή όλων των δεδομένων. Για αυτούς τους βοσκούς γράφω σήμερα. Αποδίδοντας σπονδή στη συγκυρία που μου τους γνώρισε παρέχοντάς μου τη δυνατότητα να στρέψω το μυαλό μου στα μονοπάτια της πιο συγκλονιστικής διαπίστωσης. Της παράλογης ελευθερίας των βουνών και των ανθρώπων τους.\nαναρτήθηκε από το χρήστη vasikos metoxos @ 7:53 π.μ. 3 σχόλια\nΟ Μίμης αναλύει σήμερα στην ιστοσελίδα του τα λάθη του βαγγέλη στην κούρσα για την ηγεσία του πασοκ. Κριτικάρει μεταξύ άλλων ότι ο βαγγέλης τόνισε ιδιαίτερα τη θέση του ότι το πρόβλημα στο κόμμα ήταν ο αρχηγός. Δηλαδή τονίζει εμφατικά ότι το προιόν είναι καλό ας αλλάξουμε τον πωλητή και τη συσκευασία (δεξιά - αριστερά) και λύθηκε το πρόβλημα. Δηλαδή σκέφτομαι εάν έτσι προσεγγίζει το ζήτημα αυτός που διεκδικεί την αρχηγία τι πρέπει να κάνουν οι οπαδοί? Όλα μέλι γάλα λοιπόν. Το πασόκ δεν είναι το πρόβλημα, αλλά ο γιωργάκης που είναι λίγος. Τι να κάνουμε.... Αυτό επιτρέπει στον βαγγέλη να μπουκάρει σαν ταύρος σε υαλοπωλείο, να λέει ότι του κατέβει όταν του ρίχνουν διάφοροι μουρλοί καφέδες, ν' απειλεί το κόμμα με διάσπαση. Η ευστροφία δε φτάνει. Η εξυπνάδα είναι μειονέκτημα πολλές φορές. Ειδικά όταν βάζεις κάλπη. Αυτοί που σε ψηφίζουν θέλουν να νιώθουν πιο έξυπνοι και μάγκες από τον εκλεκτό που θα εκλέξουν. Γι αυτό η θεσσαλονίκη έχει γεμίσει με φωστήρες. Επειδή οι βλάκες που την διοικούν καμώνονται τους έξυπνους. Περιμένοντας τον Χοντρό λοιπόν. Για το όλον πασόκ. Μόνο που ο βαγγέλης δεν έχει καταλάβει τι σημαίνει πασόκ. Θα τον βοηθήσουν να το καταλάβει οι πασόκοι τον άλλο μήνα. Εάν τελικά καταφέρει να παει στην κάλπη και δεν την κάνει νωρίτερα για ελαιώνες μεριά.\nαναρτήθηκε από το χρήστη vasikos metoxos @ 4:42 μ.μ. 9 σχόλια\nΕ ρε τι έχουν να ακούσουν τ' αυτάκια μας για το μεγαλείο της φυλής, το νέο εικοσιένα, το μαρμαρωμένο βασιλιά και τη μεγάλη ομάδα. Όλοι αυτοί που μας έπρηζαν να δω τι θα λένε τώρα. Να χαρώ εγώ πως ο Σωτηρακόπουλος έγλυφε τον Ρεχάγκελ απόψε...\nαναρτήθηκε από το χρήστη vasikos metoxos @ 10:39 μ.μ. 7 σχόλια\nΠολύ μου άρεσε που τα ελληνικά μπλογκς που παρακολουθώ είτε δε συμμετείχαν στο "blog action day" για το περιβάλλον είτε κάποια (λίγα) στάθηκαν κριτικά απέναντι στο γεγονός. Είναι τα ίδια μπλογκς που πριν δύο μήνες πόσταραν καθημερινά για τις φωτιές και την περιβαλλοντική καταστροφή στην πελοπόνησσο και την εύβοια. Η συμμετοχή σε κάτι που στηρίζουν όλοι αυτοί που με την εξουσία τους φρόντισαν να ρημάξει ο τόπος δε με αφορά. Η υποκρισία και ο φαρισαϊσμός τους περισσεύει. Αυτών των ανάλγητων που έτρεχαν πάνω στα καμμένα για ψηφαλάκια, μοιράζοντας τριχίλιαρα και υποσχέσεις. Που έριχναν κροκοδείλια δάκρυα πάνω στα αποκαΐδια Αυτοί που με συστηματικό τρόπο δουλεύοντας σκληρά για δεκαετίες με νομοσχέδια και προγραμματισμούς ολοκλήρωσαν τη δουλειά που άφησε στη μέση ο αλλάριχος στην ολυμπία και ο ιμπραήμ στην μεσσηνία. "Ο κύριος επίτροπος της εε συνομιλεί με μπλόγκερς από όλο τον κόσμο". Μάλιστα. Χέστηκε η φοράδα στο αλώνι δηλαδή. Του κάναμε τα μούτρα κρέας. Κύριε επίτροπε σε σένα έπρεπε να τα ρίχνουν και να μην έχεις που να κρυφτείς. Όχι να σερφάρεις σαν να είσαι σε κανένα chat room. Όσο για το εγχώριο καφριστάν, άστα. Ο υπουργός ΚΑΙ περιβάλλοντος (μετά εργολαβιών και πολεοδομιών) είναι ιδιοκτήτης αυθαιρέτου σε προστατευόμενη περιοχή της αττικής. Πως είπατε? Πάντα υπέρ του περιβάλλοντος. Ποιανού περιβάλλοντος? Μα του δικού τους φυσικά. Του καταπατημένου, του παρολίγον αναδασωτέου, με κάποιο ίσως ,μικρό όμως, αμελητέο δηλαδή αρχαιολογικό ενδιαφέρον που το ανέπτυξαν μια χαρά : Και γκαζόν έχει, και πισίνα και κηπουρό. Σωστός παράδεισος. Έξω από το φράχτη τους? Έλα μωρέ. Με την ελευσίνα, τα μέγαρα, τη ζαχάρω, τα λέπρεα, τη μενεμένη και τους κουρουπητούς θα ασχολούμαστε τώρα? Εμείς έχουμε και τένις κούρτ άμα λάχει. Με παράνομη γεώτρηση. Μη πληρώνουμε και κερατιάτικα για νερό τώρα. Αφού μας ψηφίζουν, όλα καλά. Διαμαρτυρίες? Καλά ποιος διαμαρτύρεται δηλαδή. Κάτι κουλτουριάρηδες και αδελφές. Γι αυτούς μιλάτε? Σιγά τον πολυέλαιο. Θα τους κάνουμε τη χάρη να πούμε καμιά μαλακία στο διαδίκτυο να δουν επιτέλους ότι έχουμε και ευαισθησίες. Ότι συμπάσχουμε.\nΡε σεις επειδή εύκολα παρασέρνομαι ξεχάστηκα μ' όλα αυτά : Για πείτε μου η κορώνεια θα γίνει κωπηλατοδρόμιο ή ποδηλατοδρόμιο γιατί μπερδεύτηκα με αυτό το μάστερ πλαν της νομαρχίας βρε παιδί μου.\nαναρτήθηκε από το χρήστη vasikos metoxos @ 7:46 μ.μ. 2 σχόλια\n"Οχι στο θέατρο σκιών" ψελλίζει ο συνδικαλιστής της πασκε για τα τεκταινόμενα στο πασοκ. Θέατρο σκιών. Μου αρέσει. Το σκηνικό γνωστό από χρόνια. Στην αριστερή πλευρά του μπερντέ η χαριλάου τρικούπη σεράι σωστό, δεξιά το σπιτικό των μελών, των φίλων και των κουνιάδων. Για να δούμε πως θα μοιράσουμε τους ρόλους τώρα. Ο βαγγέλης μου κάνει για μορφονιός, ο γιώργος για σιορ διονύσιος, ο λαλιώτης για κολλητήρι, ο βερελής για βεληγκέκας, η βάσω για αγλαία,ο τζουμάκας για μπαρμπαγιώργος, ο σκανδαλίδης για σταύρακας, η άννα για βεζυροπούλα. Για το ρόλο του χατζηαβάτη του καμπούρη, του γλύφτη, του προσκυνημένου,του ξεφτίλα, λέω τον πως τον λένε να δεις.... αυτόν ρε συ τον τέτοιο με το μουστάκι που ήτανε στο κουκουέ, στο συνασπισμό.... που γράφει βιβλία, ξέρει από επιχειρήσεις..... πάει στο γήπεδο και λέει εξυπνάδες. Α ει στο καλό μου διαφεύγει το όνομά του, να δεις.... Να μπροστά μου τον έχω αυτόν και την καμπούρα του, γαμώτο....Ας είναι. Για τον καραγκιόζη μη με ρωτάτε. Δεν μας τον παίρνει κανείς το ρόλο.\nαναρτήθηκε από το χρήστη vasikos metoxos @ 9:59 π.μ. 0 σχόλια\nΗ αίθουσα του διοικητικού συμβουλίου γεμάτη. Η ένταση στο απροχώρητο. Οι τελικές διαπραγματεύσεις για τη έγκριση ή όχι της μεταβίβασης της εταιρείας στον όμιλο των επενδυτών ολοκληρώνονται απόψε. Το ρολόι της υποδοχής του έκτου ορόφου του εξαώροφου κτιρίου της εταιρείας δείχνει δέκα και μισή. Διαπραγματεύονται από τις εννέα το πρωί. Κατά περίεργο τρόπο όλα τα στελέχη παραμένουν στα γραφεία τους. Η αγωνία όλων μεγάλη. Κανείς δεν έχει σκοπό να πάει στο σπίτι του απόψε. Θέλουν όλοι να αφουγκρασθούν την στιγμή της συμφωνίας. Η μεταβίβαση θα αποβεί σωτήρια για την εταιρεία, την ανάπτυξή της, την πορεία της. Από μία οικογενειακών συμφερόντων εταιρεία που τα φέρνει δύσκολα πέρα στις συνθήκες του εξοντωτικού ανταγωνισμού ,να περάσει στα χέρια μίας μεγάλης πολυεθνικής. Τα στελέχη ο καθένας για λογαριασμό του επιθυμεί η επόμενη μέρα με τον επενδυτή να είναι όπως την φαντάζεται. Καλλίτερη θέση στο μάνατζμεντ με μεγαλύτερες αποδοχές. Η σημερινή διοίκηση εξαντλήθηκε. Πρέπει να αποχωρήσει. Μεταξύ τους τα στελέχη θέλουν να φάει ο ένας τον άλλο. Συνομιλούν και στην πίσω πλευρά του μυαλού τους συσσωρεύουν φθόνο, ζήλια και χολή για τους "συναδέλφους τους". Ο ένας συνήθιζε να καρφώνει τον άλλο στη διοίκηση όλα αυτά τα χρόνια. Όλοι λειτουργούσαν με τον ίδιο τρόπο ακριβώς. Ρουφιανεύοντας τους συναδέλφους και γλείφοντας τα αφεντικά. Τώρα θα προσπαθήσουν να πλασαριστούν καλλίτερα με την αλλαγή ιδιοκτησίας. Να προσφέρουν τις ίδιες λερές υπηρεσίες τους στη νέα διοίκηση. Θα κάνουν ότι είναι δυνατό για να γίνουν απολύτως απαραίτητοι. Ξαφνικά η πόρτα της αίθουσας ανοίγει. Βγαίνει ο δικηγόρος. Είναι κάθιδρος. Πάει στην τουαλέτα. Τα χρόνια έχουν περάσει και η συχνουρία τον ταλαιπωρεί. Τρέχει πίσω του ο διευθυντής προμηθειών. Ρωτά να μάθει τι συμβαίνει. Γιατί αργούν τόσο. "Τα πράγματα δεν πάνε καλά. Η δουλειά μάλλον θα χαλάσει. Οι μέτοχοι έχουν τρελαθεί. Το νούμερο που τους προσφέρουν οι επενδυτές είναι τεράστιο". Πριν να αποτελειώσει τη φράση του μπαίνει σχεδόν τρέχοντας στην αίθουσα του συμβουλίου. Σε λίγο βγαίνουν όλοι. Ο διευθύνων σύμβουλος κατευθύνεται στο αμφιθέατρο της γενικής συνέλευσης. Θα ανακοινώσει τις εξελίξεις στα στελέχη της εταιρείας. "Η συμφωνία δεν επετεύχθη γιατί ο επενδυτής σκόπευε να προχωρήσει σε άμεση μείωση του προσωπικού κατά 60%.Οι ηθικές αξίες των μετόχων της εταιρείας δεν ήταν δυνατό να δεχτούν αυτή την εξέλιξη απέναντι στο προσωπικό και στα στελέχη της εταιρείας μετά από τόσα χρόνια συνεργασίας. Το τίμημα της πώλησης ήταν μεγάλο αλλά δεν το αποδεχτήκαμε". Ο διευθύνων σύμβουλος αποχωρεί. Τα στελέχη παγωμένα από τις εξελίξεις συζητούν χαμηλόφωνα ομονοώντας για πρώτη φορά σε μία κρίση ομαδικής ειλικρίνειας. Ο διευθυντής προμηθειών δίνει τον τόνο "Ευτυχώς που τα αφεντικά μας είναι τελικά πολύ μαλάκες".\nαναρτήθηκε από το χρήστη vasikos metoxos @ 9:04 μ.μ. 0 σχόλια\nΗ φωτογραφία από τον από τον τελευταίο "ήχο". Το άρθρο περιγράφει στιγμές ηχητικών διαδρομών και απολαύσεων σαν κι αυτές που έχω ζήσει τα τελευταία χρόνια φιλοξενούμενος στο χώρο της φωτογραφίας. Διαβάζοντας το άρθρο ένιωσα να ήμουν εκεί. Εκστασιασμένος από τη μουσική πανδαισία και την πλήρη απογείωση των αισθήσεων. Δραπετεύοντας από την καθημερινότητα και όσα μας καταδυναστεύουν. Την αλαζονεία και την κακογουστιά των νεοβάρβαρων. Η μουσική είναι για τους μουσικόφιλους το απόλυτο πάθος. Και σαν ωραίο πάθος απαιτεί ωραίους ανθρώπους στο περιβάλλον της. Η αισθητική της τέχνης απέναντι στη λογική της κάθε εξουσίας και των διαστροφών της.\nαναρτήθηκε από το χρήστη vasikos metoxos @ 2:25 μ.μ. 0 σχόλια\nΜε αφορμή ένα ποστ που ανέβασε ο old boy (www.old-boy.blogspot.com) διαδώστε το κείμενό του ενάντια στη ληστεία των πολιτών από τις τράπεζες. Καλή συνέχεια. Μέχρι τώρα το έχω δει στον εξόριστο συμπατριώτη στο Βερολίνο exiled (www.exiledinberlin.wordpress.com)και στον "οι σκιές μιλάν" (www.staths8alassinos.wordpress.com).\nΚαι τώρα η σειρά μας!!!\nαναρτήθηκε από το χρήστη vasikos metoxos @ 8:10 μ.μ. 0 σχόλια\n63 Χρόνια Μετά\n12 Οκτώβρη 1944. Έχουν περάσει 63 χρόνια από την απελευθέρωση της Αθήνας από τους γερμανούς φασίστες. Σε όλους έχουν μείνει οι εικόνες των κινηματογραφικών ντοκουμέντων με τους ελασίτες και την Σημαία στην ακρόπολη, τον πρωθυπουργό Γεώργιο Παπανδρέου, την πορεία της ελευθερίας με πρώτη την Άννα Καλουτά, κοπελίτσα με κοτσιδάκια. Ένας λαός που πανηγυρίζει την απελευθέρωσή του μετά από τρεισίμιση χρόνια κατοχής και άλλα πέντε εγχώριου φασισμού (1936 -1941). Ένας λαός που ξεχύνεται στους δρόμους να γιορτάσει την ελευθερία του που την απόκτησε μόνος του, με τα πενιχρά του μέσα, με πολλές θυσίες και αγώνα στα ελληνικά βουνά. Ένας λαός που δύο μήνες αργότερα θα συρθεί με τραγικό τρόπο στα Δεκεμβριανά, τον Φλεβάρη του '45 στη Βάρκιζα και το '46 στον εμφύλιο.Πρωταγωνιστές? Γεώργιος Παπανδρέου, Ουίνστον Τσώρτσιλ από τη μία και οι θλιβερές καρικατούρες των ηγετών της αριστεράς από την άλλη , αυτοί που έστειλαν τον Άρη τον Δεκέμβρη του '44 να κυνηγά τον Ζέρβα στην Ήπειρο για να κάνουν οι ίδιοι τους στρατηλάτες στην Αθήνα. Ένας εμφύλιος που σχεδιάστηκε όπως και τα Δεκεμβριανά με απόλυτο κυνισμό και αποφασιστικότητα από τους εγγλέζους και τον Τσώρτσιλ προσωπικά. Ήξεραν ότι η σύγκρουση ήταν η μόνη λύση για τα συμφέροντά τους. Το είχαν συναντήσει και αλλού το ζήτημα. Στην Ιρλανδία το 1921 όταν ο Τσώρτσιλ ήταν υπουργός στρατιωτικών έκαναν ακριβώς τα ίδια. Από όπου πέρασαν ακόμα τα σημάδια παραμένουν ανεξίτηλα. Η 12η Οκτωβρίου 1944 είναι μία ημέρα τομή στην νεώτερη ελληνική ιστορία. Σηματοδοτεί με την αποχώρηση των γερμανών (ως αποτέλεσμα των εξελίξεων του πολέμου βεβαίως αλλά και του παρτιζάνικου αγώνα των ελλήνων) το ουσιαστικό τέλος του 2ου Παγκοσμίου Πολέμου για την Ελλάδα. Δεν παρέμεινε όμως στην ιστορική μνήμη γιατί αυτά που ακολούθησαν προξένησαν πολύ πόνο και πολλούς ποταμούς αίματος από ένα πόλεμο αδελφοκτόνο που ενδεχομένως κανείς σήμερα δε θέλει πια να θυμάται.Και τι να θέλει να θυμάται άραγε κανείς? Τους δοσίλογους συνεργάτες των Γερμανών και τους ταγματασφαλίτες που βαφτισμένοι στην κολυμβήθρα της εθνικής κάθαρσης και της εθνικοφροσύνης έγιναν βασικές εφεδρείες και στηρίγματα του ελεύθερου πλέον κράτους αλλά και σύμμαχοι των εγγλέζων για να τσακίσουν τον Ελας? Τα εκτελεστικά αποσπάσματα και τις εξορίες? Ένα ελεύθερο κράτος που θεώρησε τα χρόνια της κατοχής ως χρόνο νόμιμης κρατικής λειτουργίας και συνέχειας προκειμένου να νομιμοποιείται να στέλνει στα στρατοδικεία όσους συμμετείχαν στην αντίσταση. Σκέφτομαι πολλές φορές τι έχει περάσει αυτός ο τόπος και αισθάνομαι δέος μπροστά στην πλημμυρίδα των γεγονότων. Πάντα τέτοιες στιγμές αντηχεί στο μυαλό μου δυνατή και αισιόδοξη η φωνή του Νίκου :"Προσκυνώ τη χάρη σου λαέ μου".\nαναρτήθηκε από το χρήστη vasikos metoxos @ 11:33 μ.μ. 0 σχόλια\nΠαρακολουθώντας χθες βράδυ τα ανοιχτά στο πλατύ κοινό της τηλεόρασης, ιατρικά συμβούλια - σεμινάρια με θέμα την εξέλιξη της υγείας του αρχιεπισκόπου σφίχτηκε η καρδιά μου. Από τη μία οι ακριβοπληρωμένοι γιατροί να τσακώνονται σαν τις μοδίστρες της γειτονιάς για τη φύση της ενδεδειγμένης θεραπείας που έπρεπε να ακολουθηθεί και από την άλλη η δυσάρεστη σκέψη ότι ένας άνθρωπος βρίσκεται σε πραγματικά δύσκολη θέση λόγω της μη αναστρέψιμης κατάστασης της υγείας του. Έφριξα με αυτά που άκουσα. Ο θεός μαζί μας αδέλφια να μην πέσουμε στα χέρια των καθηγητάδων που κονταροχτυπιόντουσαν χωρίς ίχνος ντροπής στα κανάλια χθες βράδυ με διαιτητές τον Ευαγγελάτο και τον Πρετεντέρη. Όλοι αυτοί έχουν δώσει τον όρκο του Ιπποκράτη. Αντί να θεωρούν τους εαυτούς τους ευλογημένους που επιτελούν το λειτούργημα της ιατρικής που είχε προσεγγίσεις ιερής αποστολής και δόξα θείας εκπροσώπησης για τους αρχαίους έλληνες, στριμώχνονται στα κανάλια για να καλύψουν την ματαιοδοξία τους. Για να δηλώσουν το εγώ τους και να διαφημίσουν τις κλινικές που δουλεύουν. Ιδιαίτερα μου την έδωσε ένας παπάρας ξερόλας καθηγητής παθολογίας που τάχα δήθεν τα έλεγε στον Χριστόδουλο "να μην πάει στην Αμερική". Κανένας όμως δε τόλμησε να του υπενθυμίσει αυτού του συνταξιούχου πλέον (κι αυτό γαργάρα το έκαναν) κυρίου καθηγητή ότι ήταν ο γιατρός του αρχιεπισκόπου όλα τα τελευταία χρόνια και όφειλε να είχε εντοπίσει τον καρκίνο πολλούς μήνες πριν, αντί να αρλουμπολογεί τώρα εκ του ασφαλούς. Ασχημονούσαν όλοι τη νύχτα οι αθεόφοβοι. Διέκρινα χθες βράδυ πολύ εύκολα την ύπαρξη ομάδων μεταξύ των μεγαλογιατρών, μαζί με συμφέροντα, μικρότητες, κακίες, αυτοδιαφήμιση, καρφώματα να περνούν στην οθόνη και δε πίστευα στα μάτια μου. Διεκδικούσαν ο καθένας για τον εαυτό του τις δάφνες του καλλίτερου γιατρού, χειρουργού, διαγνώστη. Απίστευτα πράγματα. "Αν χειρουργούσα εγώ" έλεγε ο ένας, "Εγώ έχω αντιμετωπίσει δεκάδες παρόμοια περιστατικά" συμπλήρωνε ο άλλος. Το κορυφαίο που μάθαμε ήταν ότι γίνονταν ιατρικά συμβούλια στο αρεταίειο με την παρουσία της υπουργού παιδείας!!! Αφού συμπεριφέρονται με αυτό τον τρόπο απέναντι στο πρόβλημα ενός επώνυμου ανθρώπου όπως ο αρχιεπίσκοπος, φανταστείτε τι τραβά στα χέρια τους ο φουκαρόκοσμος που δεν έχει στον ήλιο μοίρα. Πρόκειται για καθηγητάδες που τις πανεπιστημιακές τους έδρες τις κληρονομούν τα παιδιά τους σαν να ήταν οικογενειακή επιχείρηση. Σαν το τσαγκάρικο της γωνίας ένα πράμα. Οι πανεπιστημιακοί τηλεφωνικοί κατάλογοι των ιατρικών σχολών Αθήνας και Θεσσαλονίκης παραμένουν ίδιοι όσο αφορά τα επώνυμα των καθηγητών τα τελευταία εξήντα χρόνια. Είναι οι ίδιοι τύποι που ξεσπαθώνουν ενάντια στο ΕΣΥ με την πρώτη ευκαιρία. Είναι αυτοί που έχουν καταντήσει το δημόσιο νοσοκομείο τσιφλίκι και το πανεπιστήμιο κρησφύγετο απατεώνων που νέμονται προγράμματα και επιχορηγήσεις. Ξενύχτησα σκασμένος. Σήμερα το πρωί είδα ξανά τις ίδιες φάτσες στα πρωινάδικα ώρα επτά το πρωί να συνεχίζουν το βιολί τους. Μιλάμε για πολύ σαπίλα, αλητεία, ασχετοσύνη και κυνισμό. Καθηγητές της αρπαχτής. Κατά τα λοιπά είναι δημόσιοι λειτουργοί που πληρώνονται από το υστέρημα του κοσμάκη. Ειλικρινά με πόνο ψυχής σκέφτομαι τους ασθενείς και τους συγγενείς τους που κρέμονται στο λόγο τους. Μακριά από τα νύχια τους παιδιά. Μακριά από τις ύαινες, γαμώ τις καρέκλες τους.\nαναρτήθηκε από το χρήστη vasikos metoxos @ 10:57 μ.μ. 2 σχόλια\nΔευτέρα 8 Οκτωβρίου. Ημέρα αργίας στην Αμερική. Columbus day. Οι αμερικάνοι έχουν τις πιο αντιφατικές αργίες. Ημέρα του Κολόμβου τον Οκτώβριο, του Μαρτιν Λούθερ Κινγκ τον Ιανουάριο. Κινητές μέσα στο μήνα γιορτές-αργίες. Και πάντα Δευτέρα. Για να συνδυάζονται με ένα καλό τριήμερο. Όπως συνηθίζεται τα τελευταία χρόνια έτσι και φέτος δεκάδες Αμερικανών Ινδιάνων διαδήλωσαν στο Ντένβερ του Κολοράντο την αντίθεσή τους στον εορτασμό της "Ημέρας του Κολόμβου" θεωρώντας ότι αποτελεί τον εορτασμό μιας γενοκτονίας. Η Ιταλοαμερικανική κοινότητα διαφωνεί με τις διαμαρτυρίες με αποτέλεσμα το ξέσπασμα ταραχών. Σήμερα λοιπόν γιορτάζεται στην Αμερική η επέτειος της άφιξης τον Οκτώβριο του 1492 του Χριστόφορου Κολόμβου στην Αμερική. Ο Κολόμβος ανακάλυψε την Αμερική στηριζόμενος στις προφητείες. Ένιωθε βέβαιος ότι είχε επιλεγεί από το θεό για να εκπληρώσει μία μεγάλη αποστολή. Βέβαια ο ίδιος νόμιζε ότι έφτασε στην Ινδία. Φυσιογνωμία δύστροπη, δεσποτική, αυταρχική. Βίαιος και τυχοδιώκτης. Αδίστακτος και φιλοχρήματος. Διοίκησε με απίστευτη σκληρότητα τις "δυτικές Ινδίες" και γι αυτό το λόγο ανακλήθηκε. Πραγματοποίησε τέσσερα μεγάλα ταξίδια στον νέο κόσμο. Από το τρίτο ταξίδι γύρισε στην Ισπανία αλυσοδεμένος. Τελικά πέθανε στην αφάνεια το 1506. Σήμερα 515 χρόνια από την άφιξη του Κολόμβου στην Αμερική οι εμμονές του φαίνεται ότι έχουν στοιχειώσει στην Αμερική του Μπους ζώντας την αλυσοδεμένη επιστροφή τους σε μια πραγματικότητα που θυμίζει εφιάλτη.\nαναρτήθηκε από το χρήστη vasikos metoxos @ 11:07 μ.μ. 0 σχόλια\nΗ μοναξιά τον συντροφεύει χρόνια τώρα. Μόνος μέσα στο πλήθος. Στην ανωνυμία του. Έζησε στιγμές τα τελευταία χρόνια που τον πλήγωσαν. Έρωτες, πάθη, χωρισμοί, αποτυχίες. Οι εφηβικές του επαναστατικές ανησυχίες στοιχειωμένες στο κατώφλι των συμβιβασμών. Της ηλικίας και της ανάγκης. "Ολοκληρώνεται το φεστιβάλ κνε-οδηγητή με μεγάλη συναυλία" διαβάζει. Πως αλλάζουν τα χρόνια. Αυτός διαγράφηκε γιατί μιλούσε για τη μοναξιά των νέων είκοσι τέσσερα χρόνια πριν. Τελευταίο γεγονός της παρουσίας του η λογοκρισία που του επέβαλε το κόμμα σε στίχους τραγουδιού που έπαιζε με το μαθητικό συγκρότημα. Ο καθοδηγητής άκουσε τις πρόβες και απαίτησε να μην παιχτεί η "Αστόρια" του Δήμου Μούτση στο μαθητικό τριήμερο. Ο στίχος του τραγουδιού που περιείχε τη λέξη "βλεννόρροια" δεν είχε την έγκριση της καθοδήγησης της νεολαίας. Όπως κατάλαβε αργότερα το κόμμα λογόκρινε τα αφροδίσια νοσήματα και κρατούσε την καφρίλα για τον εαυτό του. Ας είναι. Οι άνθρωποι αλλάζουν. Τα ντουβάρια μένουν ίδια. Τώρα μόνος από συντρόφους και παρέες εκείνων των εποχών. Όλοι τους εξαφανισμένοι. Μαζεύουν λεφτά. Δουλεύουν πολύ. Αυτός συνεπής με τα πιστεύω και τις ιδέες του ανησυχεί ότι οδεύει στο ντιβάνι του ψυχίατρου. Σήμερα βγαίνοντας από το σπίτι για μία βόλτα στην ηλιόλουστη πόλη συνάντησε τον Μάνο, συμφοιτητή και σύντροφό του του από το Πανεπιστήμιο. Μεγάλο μυαλό ο Μάνος. Σκληρός στις επαναστατικές του απόψεις. Συγκλόνιζε το αμφιθέατρο. Τελευταία είχε μάθει ότι έπεσε έξω. Άκουσε ότι έκανε απόπειρα αυτοκτονίας, ότι πήρε διαζύγιο. Του έκανε μεγάλη εντύπωση. Ο Μάνος δεν του φαινόταν τέτοιος τύπος. Μόλις τελείωσε το μεταπτυχιακό του οργανώθηκε γρήγορα στη Νέα Δημοκρατία και ξέχασε την αριστερά και τις άλλες νεανικές τρέλες. Έκανε γρήγορα λεφτά. Η συνάντηση καθοριστική. Ο Μάνος του εκμυστηρεύτηκε ότι οι απόπειρα ήταν εικονική. Μπήκε στο ψυχιατρείο για να γλυτώσει τη φυλακή. Πήρε διαζύγιο για να γλυτώσει τα ακίνητα και την περιουσία του. Σήμερα ζει στη λατινική Αμερική κάνοντας μπίζνες. Αμέσως κατάλαβε ότι ο εφιάλτης του σε λίγο θα ήταν γεγονός. Στο ψυχιατρείο καταλήγουν άνθρωποι ανήσυχοι με ευαισθησίες και προβληματισμούς. Όχι παχύδερμα και απατεώνες. Τα έχει εξηγήσει ο Φρόυντ επαρκώς όλα αυτά. Τώρα πλέον ξέρει από χέρι. Έχει αποδείξεις για τις βεβαιότητες των βιβλίων που του παιδεύουν το μυαλό. Είναι έτοιμος. Του έχουν λυθεί οι απορίες. Χαιρετά τον Μάνο και συνεχίζει τη βόλτα του. Μετρά τα δάχτυλά του. Ανακουφίζεται. Τα έχει όλα μετά από τη χειραψία με τον πρώην σύντροφό του. Κάτι είναι κι αυτό.\nαναρτήθηκε από το χρήστη vasikos metoxos @ 1:28 μ.μ. 0 σχόλια\nγια ένα κεραμίδι\nΗ είδηση καταπληκτική. Ο υπουργός πεχωδε ιδιοκτήτης αυθαιρέτου. Ο πολιτικός προϊστάμενος του πιο διεφθαρμένου, παρασιτικού και σιχαμερού μηχανισμού του κράτους , της πολεοδομίας,έλαβε σήμα διακοπής εργασιών από τους υφιστάμενους του !!! Αχ Ελλάδα σ' αγαπώ. Θα τρελαθούμε τελείως. Δε θα παρουσιάσω το σπαρταριστό ρεπορτάζ αλλά θα σταθώ σε μερικά σημεία μόνο: 1. Ο υπουργός αγόρασε από εργολάβο. Πήρε δύο σπίτια σε συγκρότημα έξι παραθεριστικών κατοικιών. Στο κακεντρεχές σχόλιο ότι πήρε τα δύο "πρώτα" στη θάλασσα δε θα σταθώ. Δηλαδή τι περιμένατε να πάρει ο υπουργός τα "δεύτερα"? Υπουργός είναι, όχι κλητήρας. 2. Το οικόπεδο είναι σε περιοχή εκτός σχεδίου. Θα έχετε ακούσει φαντάζομαι ότι ο υπουργός σκέφτεται να περιορίσει την εκτός σχεδίου δόμηση και για τον πανικό που δημιουργήθηκε στις αρχές του καλοκαιριού σε χιλιάδες ιδιοκτήτες αγροτεμαχίων. Ας μην ανησυχούν όλοι αυτοί λοιπόν. Ο υπουργός θα τακτοποιήσει το θέμα αφού τελειώσει το δικό του σπίτι του πρώτα. Μετά βλέπουμε. 3. Η συνολική δόμηση για κάθε σπίτι του συγκροτήματος είναι 669:6 δηλαδή 111 τετραγωνικά μέτρα περίπου. Τις φωτογραφίες τις είδατε. Αυτά είναι τουλάχιστον 240 τετραγωνικά το καθένα. Προφανώς ο υπουργός εκμεταλλεύτηκε τους ημιυπαίθριους και τους "υπόγειους" χώρους όπως κάθε πολίτης που κάνει ακριβώς το ίδιο. Για ένα κεραμίδι ρε γαμώτο. Να στεγάσουμε τα όνειρα μιας ζωής. Ξεχνάτε μήπως τη συζήτηση ότι κάθε ιδιοκτήτης θα κληθεί να δηλώσει στην εφορία τους ημιυπαίθριους χώρους που έχει κλείσει για να πληρώσει το αντίστοιχο πρόστιμο? Αμ το ικα? Έχει βγει μήνες τώρα επιδρομή στις οικοδομές κάνοντας ελέγχους και αυτοψίες για να τσιμπήσει την ανάλογη εργατική δαπάνη που αντιστοιχεί στους κλεισμένους ημιυπαίθριους χώρους. Ακριβώς αυτά κάνουν οι υπηρεσίες, η κάθε μία για την πάρτη της. Στόχος ένας και κοινός. Ότι καταφέρουν να αρπάξουν. Δηλαδή: δημιουργούμε το νομικό πλαίσιο για τους ημιυπαίθριους και τα υπόγεια προκειμένου να εκδίδονται οι άδειες κατασκευών "έτοιμων" για παρανομίες, ευνοούμε την παρανομία με την έννοια ότι δεν ασχολείται η πολεοδομία παρά μόνο μετά από επώνυμη καταγγελία και ταυτόχρονα στέλνουμε την εφορία και το ικα να εισπράξουν είτε ως κλεπταποδόχοι τα ανάλογα΄είτε ως νταβατζήδες το ποσοστό τους. Σ' αυτό το μπουρδέλο προΐσταται ο κύριος υπουργός και το ξέρει καλά. 4. Ο υπουργός απάντησε στα δημοσιεύματα ότι για όλα φταίει ο μηχανικός-εργολάβος. Μάλιστα. Ας τολμήσει να το πει οποιοσδήποτε πολίτης αυτό σε κάποια πολεοδομία. "Μα τι λέτε κύριε. Όλα εσείς τα κάνατε. Ο εργολάβος κατά τα συμβόλαια σάς πούλησε ότι προβλεπόταν από την οικοδομική άδεια" είναι οι στερεότυπες απαντήσεις των υπαλλήλων. Για τον υπουργό όμως είναι διαφορετικά. Όταν το λέει ο υπουργός και μάλιστα έχει και την πλήρη κάλυψη της κυβέρνησης μέσω του κυβερνητικού εκπροσώπου τα πράγματα αλλάζουν. Με λίγα λόγια ο κύριος υπουργός έκανε ότι σχεδόν κάθε έλληνας που αγοράζει ένα σπίτι με χίλια ζόρια, δάνεια κλπ., το οποίο στο φινάλε το μισό είναι παράνομο γιατί "έτσι πουλάει ο εργολάβος". Το γεγονός ότι ο κύριος υπουργός είναι ο ίδιος διπλωματούχος πολιτικός μηχανικός δε φαίνεται να πολυπαίζει. Σιγά μην ασχοληθεί το τεχνικό επιμελητήριο με το ζήτημα. Έσταξε η ουρά του γαϊδάρου. Εδώ αυτοί χαίρονταν που επιτέλους ανέλαβε το υπουργείο άνθρωπος δικός τους. Μηχανικός. Τρομάρα τους. Ο υπουργός είναι θύμα του εργολάβου - κατασκευαστή - μηχανικού του. Πάει και τελείωσε.\nΛοιπόν έχουμε και λέμε: Αγόρασε ο κύριος υπουργός πεχωδε, που τυγχάνει και μηχανικός, από εργολάβο σε εκτός σχεδίου περιοχή εξοχική κατοικία με παρανομίες. Η αρμόδια πολεοδομία έστειλε σήμα διακοπής εργασιών. Ο υπουργός σε ερώτηση δημοσιογράφων απάντησε με σαφήνεια: "Για όλα φταίει ο εργολάβος". Ο κυβερνητικός εκπρόσωπος δήλωσε την πλήρη στήριξη της κυβέρνησης στον γνωστού ήθους και ακεραιότητας κύριο υπουργό. Ακριβώς έτσι. Και μετά παραπονιέστε που καίγονται τα δάση και ξεφυτρώνουν παντού οικοδομές. Το κράτος δείχνει το δρόμο. Η κυβέρνηση, οι υπουργοί της, οι υπηρεσίες τους, τα επιμελητήρια, οι επαγγελματικοί σύλλογοι των μηχανικών και όσοι προετοιμάζονται για κυβερνητικές καρέκλες και αξιώματα.\nΑν δείτε να αλλάζει κάτι σ' αυτό το κωλοχανείο όσο υπάρχουν μαλάκες που το ανέχονται να μου το πείτε. Αει σιχτιρ πρωινιάτικα.\nαναρτήθηκε από το χρήστη vasikos metoxos @ 8:32 π.μ. 1 σχόλια\nΗ αίθουσα μικρή και ψυχρή. Οι δικηγόροι ντυμένοι στα ακριβά τους κοστούμια με υφάκι "τα έχω όλα" κάθονται στα έδρανα τους. Οι φάκελοι με τα χαρτιά τοποθετούνται σε ακριβή στοίχιση μπροστά τους. Οι συνήγοροι των διαδίκων καθηγητές με πανάκριβο κασέ. Θυμίζει γιγαντομαχία. Ο δικαστής παρουσιάζεται από την μικρή πόρτα. Ο γραμματέας κάθεται στα αριστερά του. Ζυγίζει την ατμόσφαιρα. Τη νιώθει ηλεκτρισμένη. Από μέρες σκέφτεται την υπόθεση. Και χτες το βράδυ που έπρεπε να κοιμηθεί νωρίς τα κωλόπαιδα από δίπλα δεν τον άφησαν να κλείσει μάτι. Είναι λιώμα. Από χρόνια τον ταλαιπωρεί το πρόβλημα της αϋπνίας. Ξυπνά με το παραμικρό. Μετά δε μπορεί να κοιμηθεί με τίποτα. Ο πρώτος εκ των συνηγόρων παίρνει το λόγο. Ζητά αναβολή. Ισχυρίζεται εκκρεμοδικία της υπόθεσης σε άλλο βαθμό. Οι αντίδικοι διαφωνούν. "Πέντε χρόνια μας ταλαιπωρούν κύριε πρόεδρε. Συνεχώς εφευρίσκουν τεχνάσματα για να πετυχαίνουν αναβολή της υπόθεσης. Έχουν βολευτεί με αυτή την κατάσταση ". Οι συνήγοροι επιχειρηματολογούν. Η ένταση στο απροχώρητο. Οι συνήγοροι ο ένας μετά τον άλλο αγορεύουν υποστηρίζοντας ο καθένας τα συμφέροντα του εντολέα του. Ο δικαστής κοντεύει να κλατάρει. Δεν αντέχει άλλο. Είναι αλήθεια ότι πέντε χρόνια η υπόθεση πάει κι έρχεται. Σήμερα ήθελε να δικάσει. Πρέπει να τελειώνει αυτή η ιστορία. Ταλαιπωρεί την κοινή γνώμη. Πάλι οι εφημερίδες θα γράφουν για σκοπιμότητες και συνεχείς αναβολές. Κάνει μία τελευταία προσπάθεια συμβιβασμού των πλευρών. Να τα βρουν εξωδίκως. Δέχεται να συμβάλει. Κάνει τη μεγάλη ρελάνς. Δηλώνει ότι εάν δώσει αναβολή θα είναι για δώδεκα μήνες. Αντιλαμβάνεται ότι κανείς από τους διαδίκους δεν το θέλει. Ζητούν διακοπή. Ο δικαστής δέχεται. Σε είκοσι λεπτά γυρνούν στην αίθουσα. Οι πιστωτές ανακοινώνουν ότι αποσύρεται η αίτηση για εκκαθάριση. Ο δικαστής ξεφυσάει ανακουφισμένος. Τα κατάφερε. Η μπλόφα έπιασε. Έσωσε χίλιες διακόσιες θέσεις εργασίας. Μπορεί να καμαρώνει ότι τα πήγε μιά χαρά. Βέβαια τα παιδάκια του διπλανού διαμερίσματος βοήθησαν τον υποψήφιο "προς εκκαθάριση". Φοιτητάκια που καλοπερνάνε. Όλη νύχτα μουσικές και γέλια. Την άλλη φορά θα φωνάξει την αστυνομία. Πίνει τον καφέ του αργά στο κυλικείο. Απολαμβάνει την εξουσία του. Οι ακριβοί δικηγόροι δεν άντεξαν στην πίεση που τους άσκησε. Συμβιβάστηκαν σε είκοσι λεπτά. Αυτός γνήσιο παιδί του λαού που έγινε άτεγκτος δικαστής με την αξία του τους ανάγκασε να παραδεχτούν ότι όλα ήταν για το θεαθήναι. Μετά από δώδεκα μήνες όλα θα τα έπαιρνε το δημόσιο. Ικα και εφορία. Οι επιχειρηματίες δεν μπορούσαν να αντέξουν τόσο μεγάλο χρονικό διάστημα με την εκκρεμότητα. Όλα αυτά τα πέντε χρόνια που έχουν δηλώσει "παύση πληρωμών" συντηρούσαν την κατάσταση με τρίμηνες παρατάσεις. Δώδεκα μήνες είναι πολλοί. Τελικά έδωσαν στους πιστωτές δεσμευτικό χρονοδιάγραμμα εξόφλησης των υποχρεώσεών τους. Θα το τηρήσουν. Εάν τους άφηνε, οι δικηγόροι θα επιχειρηματολογούσαν όλη μέρα. Κοιτάει προς την είσοδο του κυλικείου. Ιδρωμένη μπαίνει η γραμματέας του. Τον ενημερώνει ότι κατατέθηκε αίτηση πτωχεύσεως πριν από λίγο από τους επιχειρηματίες. Πήρε δικάσιμο για την μεθεπόμενη βδομάδα που θα δικάζει πάλι ο ίδιος. Κι αυτός που νόμισε ότι τους έσωσε στο όνομα του ελληνικού λαού....Η ετυμηγορία του μεταξύ καφέ και μπισκότου: Θα τα σκίσει τα λαμόγια.\nαναρτήθηκε από το χρήστη vasikos metoxos @ 4:24 μ.μ. 0 σχόλια


Τσεχ: «Το Γιουρόπα είναι κι αυτό ευρωπαϊκό τρόπαιο», 24Sports & News\nΤσεχ: «Το Γιουρόπα είναι κι αυτό ευρωπαϊκό τρόπαιο»\n17 ΜΑΪΟΥ 2017 - 19:28\nΣτο κύρος του Γιουρόπα Λιγκ αλλά και στο πως έχει εξελιχθεί τα τελευταία χρόνια στάθηκε η Πετρ Τσεχ, που ξεκαθάρισε πως ναι μεν θα ήθελε να αγωνίζεται τη νέα σεζόν με την Άρσεναλ στο Τσάμπιονς Λιγκ, αλλά πως θα σεβαστεί και τη “δεύτερη” ευρωπαϊκή διασυλλογική διοργάνωση.\n“Ένα ευρωπαϊκό τρόπαιο είναι ένα ευρωπαϊκό τρόπαιο. Πρέπει να ομολογήσω πως προφανώς θες αυτό του Τσάμπιονς Λιγκ περισσότερο από αυτό του Γιουρόπα Λιγκ, αλλά βλέπουμε ολοένα και περισσότερες μεγάλες ευρωπαϊκές ομάδες να συμπεριφέρονται στο δεύτερο με σεβασμό γιατί παραμένει μια ευρωπαϊκή κούπα. Πλέον παίρνεις και μια θέση στο Τσάμπιονς Λιγκ” ανέφερε και προσέθεσε για τον επιτυχημένο τελικό με την Τσέλσι:\n“Για μένα είναι φανταστικές οι αναμνήσεις από τότε που πήρα το μετάλλιο εκεί. Έπαιξα μόλις μία φορά και ήμουν αρκετά τυχερός που το κέρδισα. Προφανώς και τη νέα σεζόν θα προτιμούσα το Τσάμπιονς Λιγκ. Θα δούμε τι θα γίνει”.


Βαθύ Κόκκινο | H xολέρα και η oργή *\nΔευτέρα, 17 Μαΐου, 2021 02:02:51\ngoggle: “ΧΟΛΕΡΑ ΣΤΗΝ ΚΟΥΒΑ” = 117.000 αποτελέσματα\ngoogle: “ΘΑΝΑΤΟΙ ΑΠΌ AIDS” = 180.000 αποτελέσματα\nΜας έκανε επίσης μεγάλη εντύπωση μια υπηρεσία που βλέπαμε πολύ συχνά στον δρόμο (φορούσαν στολές και κουβαλούσαν μια περίεργη βενζινοκίνητη συσκευή που έκανε πολύ θόρυβο) και γενικά ήταν πιο ψαρωτικοί και από τους αστυνομικούς. Αυτή η υπηρεσία λεγόταν “Salud Publico” (δημόσια υγεία) και με χαρτογράφηση περνούσαν 1-2 φορές το μήνα από κάθε σπίτι, και ψέκαζαν με αυτή τη θορυβώδη συσκευή με ένα είδος καπνού τους εσωτερικούς χώρους του σπιτιού για απολύμανση (κουνούπια, ζωύφια, κατσαρίδες κλπ). Μας έβγαζαν από τα σπίτια, έπρεπε να μείνει το σπίτι κλειστό 45 λεπτά με το ντουμάνι και μετά να μπούμε να ανοίξουμε πόρτες και παράθυρα. Υπήρχε έντυπο στο σπίτι που το συμπλήρωναν κάθε φορά, και το αγαπημένο μας σλόγκαν στη γειτονία ήταν: “Πάλι μας ψεκάζει η Επανάσταση».\nΤον Ιούλιο επίσης, υπήρξαν τα κρούσματα χολέρας στην επαρχία Γκράνμα για τα οποία υπήρξαν επίσημες ανακοινώσεις στην τηλεόραση και συνεχής ενημέρωση. Δεν υπήρξε κανένας πανικός, και η πόλη συνέχισε τη ζωή της, οι Κουβανοί τις δουλείες τους με την βεβαιότητα και την αυτοπεποίθηση ότι έχουν ένα κράτος, που όπως και να το κρίνουν, είτε συμφωνούν είτε διαφωνούν, σε αυτά τα θέματα ”χαλαρά το’ χει”! Είναι αξιοσημείωτο ότι για κάποιες μέρες, η περιοχή μπήκε σχεδόν σε καραντίνα, εξετάστηκε το σύνολο του πληθυσμού και πάρθηκαν μια σειρά μέτρα πολιτικής προστασίας, αντίστοιχα με αυτά που λαμβάνονται κάθε χρόνο όταν χτυπάνε οι τυφώνες το νησί. Και στην επαρχία Γκράνμα υπήρχε πρόσφατη δυσκολία, γιατί στο ορεινό της τμήμα ζούνε σχεδόν 40.000 οικογένειες νομαδικά, σε ξύλινες καλύβες, με νερό από ποτάμια και πηγές, και σε πολύ μικρούς οικισμούς.\nΑυτή είναι η εμπειρία μας από το πως γνωρίσαμε το κουβανικό σύστημα υγείας. Δεν είμαστε “αντικειμενικοί”, είμαστε στρατευμένοι στην υπεράσπιση της κουβανικής επανάστασης. Νοιώθουμε ότι έχουμε το βαρύ καθήκον να ανασκευάζουμε τα ψέματα της αντικουβανικής ιμπεριαλιστικής προπαγάνδας, καθώς το μόνο που διαθέτει η Κούβα στο εξωτερικό, είναι τα εκατομμύρια των φίλων της, όπως εμείς. Εξ αιτίας αυτού, εμείς είμαστε πολύ πιο απαιτητικοί απέναντι στην κουβανική επανάσταση, απ΄ότι ο κάθε τουρίστας που θεωρεί ότι πάει σε μια τριτοκοσμική χώρα, με πούρα, μουσική και ωραίες παραλίες.\nΥ.Γ “To θέμα έχει κλείσει” , όσο αφορά τα κρούσματα χολέρας στην Αβάνα, σύμφωνα με ανακοίνωση των κουβανικών αρχών (20/1/2013)


Ημερήσιες προβλέψεις για όλα τα Ζώδια 08/02/2019 - Starspot.gr\nHome / ΖΩΔΙΑ / Ημερήσιες προβλέψεις για όλα τα Ζώδια 08/02/2019\nΗμερήσιες προβλέψεις για όλα τα Ζώδια 08/02/2019\nBy on Φεβ 8, 2019\nΤην Παρασκευή θα σας δοθεί η ευκαιρία να εμπλουτίσετε, να αναθεωρήσετε ή ακόμα και να πιστέψετε περισσότερο στους στόχους που έχετε θέσει και αυτό από μόνο του είναι σημαντικό γιατί μέσα από αυτή τη διαδικασία θα δείτε τη θέληση σας να δυναμώνει. Γενικότερα το τριήμερο η κοινωνική σας ζωή θα είναι ευχάριστη, αλλά και έντονη. Θα έχετε την τύχη να βρεθείτε με ανθρώπους που σας ενώνουν κοινές πεποιθήσεις και θα σας βοηθήσουν να νιώσετε την ασφάλεια και την αποδοχή μέσα από την ταύτιση\nΕίστε έτοιμοι και αποφασισμένοι να αποκαλύψετε όσους χρησιμοποιούν υπόγειες τακτικές προκειμένου να σταθούν εμπόδιο στην εξέλιξη σας. Επειδή τίποτα δεν είναι δεδομένο και κάποια πράγματα που δείχνουν ύποπτα, μπορεί να είναι απλώς λανθασμένες ερμηνείες που εσείς έχετε δώσει στα πράγματα, καλό θα είναι να αποφύγετε τις μεγαλοστομίες και τις υπερβολές για να μη βρεθείτε εκτεθειμένοι. Από την άλλη σαν μάννα εξ ουρανού σας έρχεται η οικονομική υποστήριξη που επιζητούσατε για ένα νέο ξεκίνημα το οποίο θέλετε να κάνετε!\nΠολύ καλό για τα ερωτικά σας και όχι μόνο είναι το τριήμερο που ακολουθεί. Νέες γνωριμίες έρχονται να σας απογειώσουν και να ανανεώσουν την πίστη σας ότι μια καινούργια εμπειρία, αυτό το διαφορετικό στο οποίο ελπίζατε, δεν είναι απλά ένας διακαής πόθος, αλλά μια εφικτή πραγματικότητα. Αν είστε σε σχέση, εκμεταλλευτείτε αυτές τις μέρες για να κάνετε με το ταίρι σας πράγματα που μπορούν να ανανεώσουν τη σχέση σας, όπως το να οργανώσετε ή να πραγματοποιήσετε ένα ταξίδι.\nΗ πίστη στον εαυτό σας είναι το κλειδί για να πραγματοποιήσετε αυτή τη μετάλλαξη που επιθυμείτε μέσα σας. Και επειδή δεν μιλάμε για κάτι που γίνεται από τη μια στιγμή στην άλλη ενδεχομένως ήδη να νιώθετε ότι έχετε κάνει κάποια βήματα προς αυτήν την κατεύθυνση. Μη φοβηθείτε το βάρος που μπορεί να συνειδητοποιείτε ότι έχει αυτή η διαδικασία. Διαχωρίστε τις ευθύνες που σας αναλογούν, από αυτές που αναλογούν στους άλλους. Και να θυμάστε ότι η ελευθερία βρίσκετε εκεί που σταματάει ο φόβος να αναλάβετε τις ευθύνες σας.\nΣούπερ ερωτικό και δημιουργικό προβλέπει η αστρολόγος σας να είναι το τριήμερο που ακολουθεί για εσάς Λιονταράκια μου. Το πάθος φουντώνει επικίνδυνα και αυτό που θα πρέπει να προσέξετε είναι να μην πείτε λόγια τα οποία θα κάνουν τον άλλον να νιώσει μειονεκτικά και τα οποία μπορούν να χαλάσουν το τόσο καλό κλίμα. Για τους αδέσμευτους του ζωδίου θα προκύψουν ευκαιρίες να αποκατασταθούν και να περάσουν του Αγίου Βαλεντίνου με αρκούδες και σοκολατάκια. Για το Πάσχα δεν ξέρω ακόμα, αλλά σημασία έχει το παρόν.\nΟι μέρες που ακολουθούν είναι μιας πρώτης τάξεως ευκαιρία να επαναπροσδιορίσετε τα πράγματα, να οργανωθείτε και να φτιάξετε τα νέα αγαπημένα σας κουτάκια. Τη βάση σας δηλαδή για να μπορέσετε να διαμορφώσετε την καθημερινότητα σας με τρόπο που να είναι λειτουργική και να μπορείτε να ανταποκριθείτε. Το σίγουρο είναι ότι θέλεις να κάνεις μια νέα αρχή και σε αυτή σου την προσπάθεια έχεις συμπαραστάτες τους δικούς σου ανθρώπους που είναι διατεθειμένοι να ανεχτούν τις παραξενιές που βγάζεις κάθε φορά που βρίσκεσαι σ’ αυτή τη φάση.\nΚόσμος πολύς στη ζωή σου αυτό το τριήμερο και ανάμεσα τους άνθρωποι ικανοί να σε κάνουν… «να πεις το Δεσπότη Παναγιώτη», με την καλή έννοια (όχι) πάντα. Είσαι τόσο έτοιμος να πέσεις στη φωτιά προκειμένου να νιώσεις μέσα σου τη σπίθα να ανάβει, που δεν υπολογίζεις καθόλου τι πάει να πει κάψιμο. Κατά τ’ άλλα όμως το μυαλό σου στροφάρει με απίστευτες ταχύτητες και μπορείς να κάνεις σχέδια, που δε θα μείνουν στα χαρτιά, αλλά θα βρουν άμεσα τρόπο εφαρμογής.\nΤο τριήμερο που ακολουθεί μπορεί να αποδειχτεί ιδιαίτερα τυχερό, αφού υπάρχει μια ευκολία στο να υλοποιήσεις τους στόχους σου είτε αυτοί αφορούν το επαγγελματικό σου περιβάλλον, είτε το οικογενειακό. Έτσι από τη μία βρίσκεις και τα ψυχικά αποθέματα, αλλά και τους απαραίτητους πόρους για να προχωρήσεις σε καινοτόμες αλλαγές στη δουλειά σου, ενώ από την άλλη θα μπορούσες να κάνεις τις κινήσεις εκείνες στο οικογενειακό περιβάλλον που θα ισχυροποιήσουν το ρόλο σου και θα σε κάνουν να κερδίσεις το σεβασμό και την αναγνώριση των δικών σου ανθρώπων.\nΌλος αυτός ο πλανητικός σχηματισμός που συμβαίνει αυτό το τριήμερο ξεκινάει από τον Δία στο ζώδιο σου και αυτό στην πραγματικότητα τον ενεργοποιεί για να σου δώσει μερικά από τα δωράκια που περιμένεις από τη μέρα που έμαθες ότι μπήκε στο ζώδιο σου. Έτσι νέες γνωριμίες που κάνεις έρχονται να σε διδάξουν κάτι και να σου ανοίξουν νέες προοπτικές στις επιχειρηματικές σου υποθέσεις, αλλά και τη ζωή σου γενικότερα. Από την άλλη και ένα παιδί θα μπορούσε να είναι μες στα σενάρια αυτών των «νέων γνωριμιών».\nΟι μέρες που ακολουθούν μπορεί να αποδειχτούν υψηλής σημασίας αν στα πλάνα σου είναι η απόκτηση ενός σπιτιού ή το να βρεις μια νέα πηγή που θα σου αποδίδει ένα νέο σταθερό εισόδημα. Αυτό μπορεί βέβαια να έρθει και με την μορφή επιπλέον ευθυνών στη δουλειά σου, για τις οποίες όμως θα πρέπει να ανταμειφθείς με κάποια αύξηση. Επίσης και η πώληση ή ενοικίαση ενός ακινήτου ή το ενδεχόμενο να ανακαινίσεις και να αξιοποιήσεις κάποιο οίκημα είναι στα πιθανά σενάρια.\nΕίσαι έτοιμος να βρεθείς στο επίκεντρο της προσοχής το τριήμερο που ακολουθεί. Αν δεν είσαι σκάψε κανένα λαγούμι και χώσου μέσα, γιατί δύσκολα θα κρατήσεις το στόμα σου κλειστό. Εάν όμως είσαι θα το κάνεις απλά και ταχυδακτυλουργικά. Είναι τέτοια η πίστη στον εαυτό σου που μπορείς μιλήσεις με θάρρος και να υποστηρίξεις όσα θεωρείς σωστά για σένα, χωρίς να χαριστείς σε κανέναν που μπορεί να θέλει να σε πείσει ότι τα πράγματα είναι όπως τα βλέπει εκείνος. Έχεις άποψη, έχεις την αλήθεια σου και έχεις και μια ευκαιρία να μιλήσεις σαν να μιλάει ένας βράχος και χωρίς να ανοίξει ρουθούνι.\nΠροσοχή χρειάζεται το τριήμερο που ακολουθεί, γιατί ο Δίας από εκεί ψηλά σε κάνει να νιώθεις παντοδύναμος και έτοιμος να συγκρουστείς με όποιον αντιτίθεται στα συμφέροντα σου. Όποιο κι αν είναι το σενάριο, είτε δηλαδή μιλάμε για άνθρωπο που η σχέση σας έχει καθαρά οικονομικό χαρακτήρα, είτε μιλάμε για κάποιον πρώην αγαπημένο, θα πρέπει να είστε προσεκτικοί και μετρημένοι, γιατί οι συνέπειες για την υλική ή τη συναισθηματική σας σταθερότητα μόνο ασήμαντες δε θα είναι.